Vreme 1549 - Intervju – Srdjan Majstorovic, predsednik Upravnog odbora Centra za evropske politike: Brisel Beogradu ne veruje\n"Tempo pregovaračkog procesa je određen interesima dveju pregovaračkih strana i utisak je da se obema stranama ne žuri. Čini se da Srbija nije sigurna da li uopšte želi da prihvati sve obaveze koje proističu iz pregovora o članstvu kalkulišući da bi ‘troškovi’ – funkcionalna demokratija, vladavina prava, normalizacija odnosa sa Prištinom, razni aranžmani sa drugim partnerima – mogli da budu previsoki za vladajuću elitu. S druge strane, ni u EU nema preteranog entuzijazma da se ovaj proces ubrza"\nČlanstvo u Evropskoj uniji je proklamativno spoljnopolitički prioritet Srbije, samo što pristupni pregovori ne samo da su nestali iz fokusa političara Srpske napredne stranke, već prorežimski mediji sistemski vode prorusku i antizapadnu kampanju. Od silnih "istorijskih" ekonomskih ugovora sa Rusijom i Kinom, vojne saradnje i isticanja bratske ljubavi između Beograda i Moskve ili Pekinga, EU se u srpskoj javnosti doživljava kao nužno zlo sa kojim Srbi moraju da se nose.\nDo koje mere Srbija nije privržena pregovaračkom procesu sa EU može se zaključiti ne samo po lakonskom odbacivanju kritika iz Brisela na račun funkcionisanja pravne države ili slobode medije, već i zbog odbijanja Srbije da usaglasi svoju spoljnu i bezbednosnu politiku sa stavovima Evropske unije, kao u slučaju premeštanja srpske ambasade iz Tel Aviva u Jerusalim. Koliki značaj Srbija pridaje pristupnim pregovorima vidi se i po tome što gotovo godinu dana Vlada Srbije nije postavila šefa pregovaračkog tima, što nekadašnji član pregovaračkog tima, sada predsednik Upravnog odbora Centra za evropske politike Srđan Majstorović vidi kao svojevrsnu poruku gde se evropske integracije trenutno nalaze na listi prioriteta Vlade Srbije.\n"VREME": Zbog čega Srbija već godinu dana nema šefa pregovaračkog tima?\nSRĐAN MAJSTOROVIĆ: Mi ne znamo zašto Srbija već godinu dana ne uspeva da pronađe osobu koja bi trebalo da koordinira i vodi rad Pregovaračkog tima. O razlozima možemo samo da nagađamo – moguće je da nije bilo adekvatnih kandidata za to mesto, moguće je da pojedini kandidati nisu spremni da u trenutnim okolnostima preuzmu odgovornost, ili prosto nije postojao politički interes vlasti da se imenuje novi šef Tima. Generalno gledajući, ova situacija je dokaz da su u uslovima opšte centralizacije odlučivanja u Srbiji, institucije i procedure u potpunosti obesmišljene.\nOdsustvo šefa Pregovaračkog tima je poruka gde se trenutno nalaze evropske integracije na listi prioriteta Vlade Srbije. Naši partneri u Briselu su zbunjeni, ne razumeju taj raskorak između javno deklarisanih prioriteta i ovakve situacije koja je trebalo da bude relativno brzo razrešena. Njima je potreban "broj telefona", odnosno osoba koja će biti prvi kontakt za sva pitanja u vezi sa pregovorima.\nU odsustvu šefa Pregovaračkog tima, pretpostavljam da se ministar zadužen za evropske integracije bavi i koordinacijom pregovora. Međutim, to nije optimalno rešenje. Ministri dolaze i odlaze, a uloga šefa Pregovaračkog tima je da u kontinuitetu obezbedi koherentnost i konzistentnost pozicija Srbije u pregovorima sa EU.\nKoja su do sada poglavlja otvorena?\nSrbija je od početka pregovora otvorila 18 od 35 pregovaračkih poglavlja, i privremeno zatvorila dva koja su posvećena nauci i obrazovanju. Među prvim poglavljima otvorena su ona posvećena vladavini prava imajući u vidu značaj nezavisnog sudstva, borbe protiv korupcije i poštovanja osnovnih prava za sveobuhvatni kvalitet procesa evropske integracije. U zavisnosti od napretka u ovim poglavljima, članice Unije jednoglasno odlučuju o daljem napretku Srbije. U poslednjem izveštaju o stanju vladavine prava u Srbiji, Evropska komisija je konstatovala brojna kašnjenja u vezi sa planiranim aktivnostima. Realizacija nekih od aktivnosti koje je Srbija sama sebi postavila kao cilj, poput izmene Ustava u cilju obezbeđivanja nezavisnosti sudija, kasni tri godine. Očigledno je da su države članice na osnovu rezultata tog izveštaja došle do zaključka da Srbija ne čini dovoljno i odlučile da ne otvore ni jedno pregovaračko poglavlje u junu ove godine.\nDa bi se zatvorilo jedno poglavlje, neophodno je da Srbija ispuni određene uslove – da usaglasi nacionalne propise sa pravilima i standardima EU i uspostavi neophodne institucije koje će se baviti njihovom primenom. Utisak je da se vladajućoj političkoj eliti u Srbiji ne žuri sa uvođenjem i primenom ovih pravila jer bi nedvosmislenom primenom principa vladavine prava bili ugroženi interesi mnogih koji su deo vlasti ili su povezani sa njom.\nGde je zapelo u pregovaračkom procesu?\nPostoje unutrašnji i spoljni uzroci koji utiču na trenutni tempo pregovora. Među unutrašnjim razlozima evidentna je nespremnost vlasti da se suštinski pozabavi neophodnim promenama, posebno u oblasti vladavine prava i neometanog funkcionisanja demokratskih institucija. Iako je možda u javnosti očekivano da će pitanje dijaloga sa Kosovom biti razlog sporijeg napredovanja Srbije, to se do sada nije desilo.\nS druge strane, evidentno je i da u samoj EU postoje nedoumice u vezi sa daljim širenjem Unije u vreme kada se njene članice suočavaju sa posledicama brojnih kriza koje su potresale Evropu od 2008. godine i velike finansijske krize, zaključno sa još uvek aktuelnom pandemijom kovida-19. Javno mnjenje unutar EU je s vremenom postalo skeptičnije prema daljem širenju Unije. U takvim okolnostima, i uprkos deklarativnoj podršci, definitivno je primetan pad entuzijazma za bržu integraciju Srbije i drugih zemalja Zapadnog Balkana.\nKoliko upozorenja Evropske komisije zbog stanja vladavine prava i slobode medija koče pregovarački proces?\nObezbeđivanje primene principa vladavine prava i neometanog funkcionisanja demokratskih institucija je ključno za dalju dinamiku pregovora. Pred novom Vladom Srbije biće jasan izbor – ukoliko učini značajan zaokret u odnosu na dosadašnju politiku i pristupiti istinskim promenama koje bi trebalo da obezbede nezavisnost sudstva, borbu protiv korupcije, poštovanje osnovnih prava uključujući slobodu izražavanja kritičkog mišljenja, slobodu medija, slobodne i demokratske izbore, moguće je uticati na ubrzanje pregovora. U suprotnom, Srbija će nastaviti da se kreće tempom nedostojnim zemlje koja, prema izjavama političkih lidera, pretenduje da bude lider regiona. Podsećam da je u slučaju "ozbiljnog i kontinuiranog" kršenja vrednosti na kojima je zasnovana Unija predviđena i mogućnost suspenzije pregovora.\nTempo pregovaračkog procesa je određen interesima dveju pregovaračkih strana, i utisak je da se obema stranama ne žuri. Čini se da Srbija nije sigurna da li želi da prihvati sve obaveze koje proističu iz pregovora o članstvu kalkulišući da bi "troškovi" (funkcionalna demokratija i vladavina prava, normalizacija odnosa sa Prištinom, razni aranžmani sa drugim partnerima) mogli da budu previsoki za vladajuću elitu. S druge strane, ni u EU nema preteranog entuzijazma da se ovaj proces ubrza.\nKako naglašeno prijateljski politički i ekonomski odnosi Srbije sa Rusijom i Kinom utiču na pregovarački proces?\nSvakako da se na ove odnose u Briselu gleda sa podozrenjem. Nekoliko je razloga za to. Prvo, stiče se utisak da "sedeći na više stolica", politički lideri u Srbiji nisu iskreno posvećeni budućem članstvu u Uniji. Time se narušava odnos poverenja koji mora da postoji između buduće članice i EU. Drugo, pitanje prirode i transparentnosti investicija koje dolaze iz ove dve zemlje takođe izaziva određeno podozrenje. Često su ovi ugovori predstavljeni u javnosti kao najbolji do sada, međutim, javnost do njih teško dolazi, što stvara sumnju u njihovu ekonomsku isplativost i opravdanost. A ako ugovori nisu ekonomski opravdani, iza toga obično stoji neki drugi, politički ili partikularni interes što utiče na kredibilitet Srbije u Briselu.\nTreće, Srbija je prihvatila obavezu da postepeno usaglašava svoju spoljnu i bezbednosnu politiku sa pozicijama EU. U ovom trenutku obim usaglašavanja Srbije sa EU je najniži u regionu. Uzrok tome je pre svega u nepristupanju zajedničkim pozicijama EU prema Kini i Rusiji. Konačno, poruke koje su slate tokom pandemije kovida-19 takođe su izazvale nezadovoljstvo u Briselu. Žosep Borelj, visoki predstavnik za spoljnu i bezbednosnu politiku EU, javno je reagovao na pojavu bilborda sa izrazima zahvalnosti kineskom predsedniku u Beogradu, s obzirom da EU nije dobila isti tretman za značajnu pomoć koju je obezbedila Srbiji.\nKoliku težinu ima poglavlje o spoljnoj politici i bezbednosti?\nU okviru spoljne i bezbednosne politike EU, 27 članica pokušavaju da usaglase jedinstvene stavove o važnim međunarodnim i bezbednosnim pitanjima. To nije uvek jednostavno s obzirom da članice često imaju različite interese. Upravo tu se nalazi razlog zašto se od Srbije i drugih kandidata za članstvo očekuje da sa mnogo više osećaja usaglašavaju svoje pozicije sa članicama EU. Ukoliko to ne čini, stvara se sumnja u motive kandidata što neminovno vodi urušavanju poverenja. Taj manjak poverenja je razlog zašto šest godina nakon početka pregovora članice EU još uvek nisu usvojile ni zaključak o obavljenom tzv. skriningu, odn. zašto Srbija nije ni blizu otvaranja poglavlja 31 koje se bavi ovim pitanjima.\nNedavno smo preko Tviter naloga šefa Delegacije u EU saznali da je Srbija postupila ispravno i pridružila se članicama Unije u kritici nedemokratskih izbora u Belorusiji. Stiče se utisak da je Vlada ovu odluku donela u ilegali. Teško je objasniti zašto se takve odluke ne objavljuju javno kao potvrda evropskog opredeljenja.\nKako, na primer, otvaranje ambasade Srbije u Jerusalimu može da utiče na pregovarački proces?\nVeć u prvim reagovanjima iz Brisela bilo je jasno da ovakva pozicija nije prihvatljiva za EU i njene članice. Srbiji (i Kosovu) je upućena otvorena kritika sa jasnom porukom da će perspektiva njenog članstva u Uniji biti narušena ukoliko se ne uzdrži od preseljenja svoje ambasade u Jerusalim. Realno je očekivati da bi pojedine članice, manje naklonjene Srbiji i daljem širenju EU, ovaj potez mogle iskoristiti kao argument za usporavanje pregovora.\nKako se u Briselu uopšte ocenjuje privrženost Vlade Srbije evropskim integracijama?\nTo je veoma interesantno pitanje i odgovor zavisi od toga sa kim razgovarate u Briselu. Prema pojedinim državama članicama, koje su u manjini, Srbija je već trebalo da bude članica Unije. Naravno, to su one članice koje i same imaju problem s poštovanjem osnovnih principa i vrednosti EU, pa je iz njihove perspektive trenutno vladajuća elita u Srbiji rado viđen saveznik.\nMeđutim, većina je ipak prilično nepoverljiva prema spremnosti srpske političke elite da se pozabavi ključnim pitanjima i ta grupa će i dalje imati preovlađujuću ulogu u određivanju tempa pristupanja Srbije Uniji. Prošlo je šest godina od početka pregovora a Srbija stagnira, ili čak, prema izveštajima relevantnih međunarodnih organizacija, nazaduje kada je u pitanju poštovanje demokratije i vladavine prava. Poverenje je narušeno, kredibilitet je sporan. U takvim okolnostima samo radikalni zaokret u odnosu na dosadašnju praksu bi eventualno mogao da doprinese promeni imidža Srbije.\nKako odnosi sa Kosovom utiču na pristupanje Srbije EU?\nNormalizacija odnosa sa Kosovom u formi pravno obavezujućeg sporazuma koji mora biti zaključen pre njenog pristupanja Uniji je uslov koji je Srbija prihvatila na početku pregovora. To je bilo neophodno s obzirom da Unija ne želi da sa novim članicama "uvozi" njihove nerešene sporove. Dijalog o normalizaciji odnosa traje već skoro čitavu deceniju. Postignuti su određeni sporazumi, međutim, njihova primena je i dalje sporadična.\nSrbija neće biti u prilici da postane članica Unije dok ne reši pitanje funkcionalne saradnje sa Kosovom. I obrnuto, Kosovo neće biti u prilici ni da se kandiduje za članstvo u Uniji dok ne uredi svoje odnose sa Srbijom.\nJučerašnji pomaci u Briselu u oblastima ekonomske saradnje i rešavanje sudbine nestalih i raseljenih lica, kao i otvaranje teme "nevećinskih" zajednica i međusobnih finansijskih potraživanja i imovine pružaju nadu.\nMislim da je ideja kreiranja zajedničkog regionalnog tržišta ili "mini Šengena", kao imitacija modela saradnje na kojem je zasnovana i EU, korak u dobrom pravcu. Ova ideja je bazirana na principu postepene trgovinske i ekonomske integracije, koja bi s vremenom trebalo da "prelije" pozitivne efekte i na druge oblasti saradnje. Neometani promet ljudi i robe između Srbije i Kosova postepeno bi trebalo da omogući razmenu informacija i izgradnju poverenja među građanima. Međutim, da bi ova ideja bila realizovana, potrebno je obezbediti pravnu i ekonomsku sigurnost svih aktera na zajedničkom tržištu. A to nas vraća na polje političke volje i spremnosti promotera "mini Šengena" da obezbede neometanu primenu principa vladavine prava i nediskriminatoran odnos prema investicijama iz susednih zemalja.\nOčevi današnje Unije Konrad Adenauer i Rober Šuman su svoju viziju Evrope oblikovali kao osvedočene demokrate i borci protiv fašizma, koji su bili odlučni da uprkos preprekama i samo nekoliko godina nakon okončanja rata koji je kontinent pretvorio u ruševinu, ulože vlastiti politički kapital i odvažno krenu u stvaranje drugačije Evrope. Pitanje za građane Srbije i regiona je da li među svojim političkim liderima danas prepoznaju "Adenauere" i "Šumane".


Brige za Zvezdu, minus nije samo rezultatski! - Sportske.net\nBrige za Zvezdu, minus nije samo rezultatski!\nNovi problemi za crveno-beli tim, ovoga puta finansijske prirode.\nBožović: "Nisu mi jasni zvižduci..."Balkanci, danas bolje da niste izlazili na teren!Ovo su Rajkove bravure kojima je sprečena bruka!Božović: "Svaki zaostatak je nadoknadiv"Rajković svetla tačka Zvezdinog "evro košmara"!\nDok generalni direktor Crvene zvezde Zvezdan Terzić uverava da je njegov klub smanjio dug i da posluje pozitivno, Završni račun iz 2014. godine tvrdi suprotno!\nNaime, kako javlja današnje izdanje 'Sporta', crvena zvezda je u prošloj kaelndarskoj godini ostvarila gubitak od 7 miliona 740 hiljada evra!\nDan nakon evropskog debakla na ovoseznoskom debiju u kvalifikacijama Evrope, dan nakon što je crveno-bele potresla i priča oko bombe na stadionu, ovakav podatak će samo utrljati so na ranu svima kojim je zvezda u srcu.\nPodsetimo, crveno-beli su poraženi od Kairata, fudbalsko razočaranje samo će biti naglašeno novim novčanim problemima.\nJuče je na stadionu Crvene zvezde trebalo da bude održana Skupština, koja je otkazana zbog toga što delegati nisu bili u mogućnosti da prisustvuju, a pomenuti izvor tvrdi da je upravo podvučena crta na Završnom računu glavni razlog.\nIako iz Zvezde tvrde da gubitak nije realan i da iznosi samo 2 miliona evra, rashod prikazuje drugačije podatke. Iz Zvezde poručuju da je na rashodovnoj strani morao da se knjiži i gubitak na kursnoj razlici, te 450 hiljada evra koje pokriva Puma na opremu i dodatni iznosi na ime telefonskih računa koje plaća Telekom.\nOno što je posebna stavka u rashodima jeste plata igrača koja je prošle godine u ukupnom iznosu bila 3.8 miliona evra. Prihod je bio 6.7 miliona, uglavnom novca koji je uplatio Gasprom, a zabrinjava to da je profit na ime prodaje igrača izneo samo 900 hiljada evra.\nAnalizu Završnog računa sprovešće Skupština čije se zasedanje očekuje u drugoj polovini jula.\nPre toga, Zvezda sve svoje napore ulaže u prevažilaženje aktuelnog problema, rezultatskog minusa.


Zbog sumnje da su učestvovali u masovnoj tuči I pucnjavi koja se pre tri dana dogodila ispred kafića “Kastelo” u Prokuplju gde je ispaljeno I nekoliko hitaca iz pištolja I pri tome povređen Riki Ugrenović (42) iz Prokuplja, pripadnici policije uhapsili su jedanaest osoba iz Prokuplja i oni su uz odgovarajuće krivične prijave sprovedeni Osnovnom javnom tužiocu u Prokuplju koji im je odredio pritvor do 30 dana.\nSumnja se da su osumnjičeni 15. aprila oko 1, 30 časova učestvovali u masovnoj tuči gde je ispaljeno nekoliko hitaca iz za sada nepoznatog oružja. Hicem iz pištolja povređen je Riki Ugrenović (42) iz Prokuplja, bivši bokser BK Topličanina i reprezentativac Srbije. On je sa prostrelnom ranom desne butine primljen na Odeljenje urgentne medicine, a zatim i zadržan na Odeljenje hirurgije.\nSukobu je predhodila kratka svađa i verbalni a zatim i fizički obračun Ugrenovića i Vase I., vlasnika kafića „Kastelo“. U masnovoj tuči, osim pomenutih učestvovali su još trojica mladića koji su bili u društvu sa Ugrenovićem, kao i sedmorica u grupi sa Ivanovićem, inače članovi obezbeđenja „Kastelo“.


U rezoluciji, koju je pripremio izvjestilac Evropskog parlamenta za BiH Kristijan Dan Preda, pozdravljaju se koraci koje je BiH preduzela na putu ka EU, posebno aplikacija za članstvo koja je podnijeta u februaru 2016. godine.\n"Radujemo se stavu Evropske komisije po pitanju te aplikacije i želimo da ohrabrimo vlasti u BiH da ovaj proces shvate veoma ozbiljno i da se tome posvete", rekao je izvjestilac Dan Preda.\nOn je naglasio da BiH treba da se fokusira na reforme i izbjegava razdorne teme koje bi mogle da uspore napredak BiH na putu ka EU.\nPoslanici su apelovali na BiH da prevaziđe svoje etničke i političke podjele na putu za članstvo u EU i dokažu da su funkcionalna država, saopšteno je na sajtu Evropskog parlamenta.\nU isto vrijeme, poslanici su ocijenili da su napori Vlade Republike Srpske da uspostavi paralelne kanale komunikacije sa Komisijom neprihvatljivi.\n"BiH neće biti uspješan kandidat za članstvo u EU dok ne budu uspostavljeni odgovarajući institucionalni uslovi", rekli su poslanici, objavljeno je na sajtu Evropskog parlamenta.\nPoslanici su, takođe, izrazili zabrinutost zbog fragmentacije i politizacije javne uprave, rekavši da to šteti reformama i čini javnu službu nezgrapnom.\n"Profesionalna, efikasna javna uprava koja se cijeni po zaslugama je kičma procesa integracije za bilo koju zemlju koja želi da postane članica EU", rekli su poslanici Evropskog parlamenta.\nIZVOR: Vebsajt Glas Srpske, 31.01.2017.


MINISTARKA PRAVDE MAJA POPOVIĆ: Predsednik Vučić objavio rat mafiji – Ministarstvo pravde će dati maksimalni doprinos – Nacionalist\nMINISTARKA PRAVDE MAJA POPOVIĆ: Predsednik Vučić objavio rat mafiji – Ministarstvo pravde će dati maksimalni doprinos\nby nacionalist July 24, 2021, 10:42 am 1.8k Views\nMINISTARKA pravde u Vladi Republike Srbije Maja Popović oglasila se danas povodom teksta koji je objavljen u “Kriku”, a tiče se svedočenja Veljka Belivuka.\n– Tekst objavljen na portalu Krik predstavlja do sada nezabeležen napad na predsednika Aleksandra Vučića. Isti tekst je brutalni primer gnusnih laži i spinovanja u cilju pokušaja diskreditacije kako predsednika Vučića tako i njegove porodice i saradnika.\nPostavlja se pitanje na koji način su novinari KRIK-a došli do iskaza okrivljenog Belivuka i da li su imali saglasnost ovlašćeog tužioca da isti plasiraju u medije.\nI ako prenebregnemo ove veoma važne činjenice koje nesporno ukazuju na postojanje niza krivičnih dela jer se u konkretnom slučaju radi o krivičnom premetu koji u ovom stadijumi tužilačke istrage nosi oznaku tajnosti, postavlja se pitanje da li je normalno da novinari poklanjaju veru iskazu čoveka koji se sumnjiči za sticaj najtežih krivičnih dela. Da li je to nova normalnost koja se formira od strane KRIK-a i ostalih kritizera aktuelne vlasti.\nIako je svakom pravniku koji se ikada bavio krivicom poznato da okrivljeni u svojoj odbrani može da iznosi sve ono što smatra da mu ide u prilog, novinari KRIK-a i njihovi nalogodavci isti iskaz senzacionalistički plasiraju u bezuspešnom pokušaju da komromituju predsednika Vučića. Umesto da hvale čoveka koji od Srbije pravi sigurnu i bezbednu zemlju bez kriminala oni i njihovi predpostavljeni na svaki način žele da ga sklone iz političkog života.\nPredsednik Vučić je objavio rat mafiji a Vlada Republike Srbije je odlučna da u tom ratu pobedi i niko neće zaustaviti nadležne organe u borbi protiv svih oblika kriminala. Ministartvo pravde će dati svoj maksimalni doprinos da R. Srbija bude pravna država u kojoj će svi izvršioci krivičnih dela biti adekvatno sankcionisani.


pametan | Android Market\nMarch 21, 2017 - by admin - Leave a Comment\nGotovo svaka vrhunska kompanija ima svog virtuelnog asistenta. Sada se ovoj grupi proizvođača pridružuje i južnokorejski Samsung. Očekivalo se da će Samsungov virtuelni asistent biti objavljen uz Galaxy S8 i …\nNa Huawei štandu na Svetskom mobilnom kongresu imali smo prilike da vidimo šta je to ova kompanija pripremila. Svi znamo da je najveća zvezda novi flegšip Huawei P10 telefon koji …\nMarch 3, 2017 - by admin - Leave a Comment\nKompanija TCL Communication danas je najavila Alcatel U5 na sajmu Mobile World Congress. Sa divnim teksturalnim dizajnom, prednjim blicom i naprednim foto aplikacijama, Alcatel U5 je kvalitetan pametni telefon sa …


SARAJEVO Markale u novom ruhu, ljepši stolovi, manji troškovi - iBalkan.net\nTrgovci na pijaci Markale u centru gradu dobili su nove drvene stolove, na kojima će držati i prodavati robu…\nSARAJEVO– objavljeno u kategoriji “Vijesti- Ekonomija- Region- Magazin” 15. 03. 2018. 17: 22…SARAJEVO Markale u novom ruhu, ljepši stolovi, manji troškovi\nObogaćena novim i istim tipom drvenih stolova, najpoznatija sarajevska pijaca dobila je mnogo ljepši izgled, a krase je i novi natpisi “Kupujmo domaće”. Pored toga, novi stolovi su mnogo praktičniji od starih tezgi koje su trgovci koristili, jer imaju i prostor za skladištenje robe.\n– Na ovaj način mi smo željeli da uljepšamo pijacu Markale koja sigurno zaslužuje ljepši izgled, a i da vremenom pomognemo trgovce kako bi prevazišli nove probleme i namete koji su im novim zakonom nametnuti. Novi stolovi imaju i prostor gdje će moći odlagati svoje proizvode što će smanjiti njihove troškove, jer su do sada plaćali skladištenje robe u drugim magacinima – kazao je za Faktor direktor KJKP Tržnice-pijace Sarajevo, Jasmin Terović.\nIstiče da su prodavači do sada zakup magacina plaćali od 120 do 500 KM mjesečno u zavisnosti od količine robe, a da će sada za skladištenje robe izdvajati mnogo manje novca.\n– Sa novim stolovima sada će plaćati 2 KM dnevno, to će koštati oko 60 KM mjesečno. Ta sredstva koja im ostanu mogu usmjeriti u ove doprinose koje su sada obavezni da plaćaju – ističe Terović.\nDodaje da će uprava ovog preduzeća nastaviti sa sličnim projektom i na drugim pijacama.\n– U planu je modernizacija i ostalih pijaca koje bi trebale dobiti nove boksove i stolove – zaključio je Terović.\nljepši stolovi manji troškovi Markale Markale u novom ruhu najpoznatija sarajevska pijaca Sarajevo SARAJEVO Markale


Spasimo sliv rijeke Spreče - SodaLIVE.ba / Već drugu deceniju zajedno!\nSpreča, FOTO: SodaLIVE.ba\nSkup će biti održan 20. 10. 2010. sa početkom u 11:00 sati u konferencijskoj sali Dramar centra Tuzla-I sprat (naselje Slavinovići, ulica Luke bb), a započeti će petominutnim filmom o zagađenju sliva Spreče.\nCilj ovog skupa je pokrenuti sljedeću fazu zajedničkog rada na definisanju stavova i prijedloga mjera za poboljšanje stanja voda sliva rijeke Spreče, koje bi trebale biti uvrštene u Plan upravljanja slivom rijeke Save.\nDa podsjetimo, Inicijativa za sliv rijeke Spreče i koalicija formirana od 30 nevladinih organizacija okuplja sve zainteresovane strane sa područja ovog sliva, ima za cilj da konstruktivnim dijalogom definiše stavove i prijedloge mjera za poboljšanje stanja voda sliva rijeke Spreče. Cilj Inicijative je da sve stavove i prijedloge donesene tokom rada uvrsti u dokument koji će služiti kao jedna od polaznih tačaka za izradu pomenutog Plana.\nOvaj projekat finansira Evropska unija kroz program Evropski instrument za demokratiju u ljudska prava (EIDHR).\nUrednik 19. Oktobra 2010.


Masterplan beogradskog hotela Zahe Hadid\nIgor Conić, 16.10.2012. 0 3 min za čitanje\nPripreme stambeno-poslovnog kompeksa na prostoru bivšeg industrijskog postrojenja “Beko” očigledno dobro napreduju, a javnosti je na uvid nedavno predstavljeno i idejno rešenje projekta.\nDizajn budućeg multifunkcionalnog kompleksa u podnožiju Kalemegdana izradio je poznati arhitektonski studio Zahe Hadid iz Londona.\nGrčka kompanija „Lamda development“, u Srbiji poznata kao deo holdinga u kome je EFG Banka i EKI Petrol, 2007. godine kupila je u stečaju preduzeće “Beko” koje je posedovalo dragoceni komad najekskluzivnijeg zemljišta u samom srcu Beograda. Radi se o jako velikoj parceli za centar grada od preko 38.000 kvadrata, a nalazi se između Kalemegdana i sportskog centra “Milan Gale Muškatirović”. Iako se radi o područiju koje se nalazi u okviru beogradske tvrđave i zaštićeno je kao deo spomenika kulture, urbanistički plan je pod određenim uslovima dozvolio gradnju objekta od maksimalno 115.000 kvadrata.\nPredloženi objekat prostiraće se na 94.000 kvadrata, što je nešto niže od propisanog maksimuma, a sastojaće se od tri funkcionalne celine: stambenog dela, hotela i dela sa poslovnim prostorom. Kako se radi samo o idejnom rešenju, unutrašnjost kompleksa još nije organizovana, ali se zna da će hotel biti u premijum klasi sa 5 zvezdica i naravno pripadaće nekoj od poznatih hotelskih franšiza. Trenutno se radi na analizama tržišta i ostalim pripremama na organizaciji stambenog dela kompleksa, uključujući raspon kvadratura, forme i funkcionalne karakteristike objekta. Ekskluzivnost objekta najavljuje najviše standard gradnje, energetske efikasnosti i korišćenja obnovljivih izvora energije. Za te potrebe već su vršena bušenja i istrazivanja o mogućnostima izgradnje bunara, sistema za prikupljanje kišnice i eksploatacije solarne energije.\nPrema izjavama nadležnih iz Republičkog zavoda za zaštitu spomenika kulture, studio Zahe Hadid predstavio je rešenje koje je u potpunosti u skladu sa propisanim uslovima zaštite. Kroz kontorlisanje spratnosti, oblika građevine i veličine zelenih površina postavljeni su visoki standardi za ovu osetljivu lokaciju. Takođe projekat predviđa i mogućnost budućeg razvoja infrastrukture prema vazećem DUP-u, pa je kompleks prema Dunavskoj dosta uvučen kako bi se ostavilo prostora za planirano proširenje ulice.\nLinije objekta daju jednu veoma avangardnu notu celom projektu, a arhitektnoski stil je prepoznatljivi pečat čuvene Zahe Hadid. Prostor između objekata zamišljen je kao niz zelenih kaskada nepravilnih oblika, razbijajuci ustaljenu formu zatvorenog bloka, karakteristične za stari deo grada. Objekat je takođe zamišljen da ima i više javnih funkcija, bez ograda i barijera za javne komunikacije. Jako je važno da objekat ispuni svoju funkciju veze sa rekom, tako što će javni prostori biti otvoreni i ispunjeni sadržajem. Tako bi se izbeglo da centar postane ekskluzivno, ali mrtvo ostrvo u centru grada.\nPerspektiva celog poteza usko je vezana za izmeštanje tranzitnog saobraćaja i pružnih koloseka, i u tom smislu je završetak beogradskog železničkog čvora i obilaznice prioritet. Kako je i investitor toga svestan, računa se da će Grad učiniti sve da se intenziviraju ovi kapitalni projekti. Posle nekoliko projekata koji su na sličan način želeli da iskoriste potencijale Dunavske obale, poput Marine Dorćol ili Libeskindove vizije za “Luku Beograd”, sada smo možda najbliži realizaciji. Investitor je na vrhuncu tržišta i cena kupio parcelu, pa su šanse male da neće biti realizacije. Činjenica da je za posao angažovan tako renomiran arhitektonski studio i da je idejno rešenje već na uvidu javnosti govori o ozbiljnosti i odlučnosti investitora. Takođe bi dodali da je rušenje objekta na parcelama već isplanirano i da bi, ako ne bude neplaniranih okolnosti, ovo buduće gradilište moglo ući u pripremnu fazu već u narednoj građevinskoj sezoni.\nAko se urbanistički projekat usvoji posle javnog uvida, investitor ulazi u proces dobijanja lokacijske dozvole i naravno ostalih građevinskih dozvola. Ako se usvoji projekat, dalje je samo na birokratiji da obradi i izda neophodne dozvole za gradnju. Prilika je da još jednom vidimo kako nadležne institucije funkcionišu i koliko su efikasne kada se radi o ovako velikim investicijama.\nCela investicija se procenjuje na 200 miliona evra i jedan je od najvećih projekata kako u portfoliju grčkog holdinga “Lamda Development”, tako i poznatog studija Zahe Hadid.\n#beko #gradnja #projekat hotela #Zaha Hadid #zaha hadid beograd #zaha hadid hotel beograd\nKako osvežiti izgled stare fasade\nDomaći i regionalni projekti, Izdvojeno, Novi objekti\nBeograd dobija novi hotel s četiri zvezdice u najužem centru\nReplika Terazija gradi se na Novom Beogradu\nOtvaramo vrata novosadske Promenade – najvećeg tržnog centra u zemlji


Predstavljeni nalazi monitoringa sprovođenja Briselskog sporazuma – Biro za društvena istraživanja\nBiro za društvena istraživanja danas je u Medija centru predstavnicima relevantnih institucija, oranizacija civilnog društva koje se bave pitanjem Kosova kao i predstavnicima medija predstavio rezultate Monitoringa sprovođenja Briselskog sporazuma.\nBIRODI je tokom 2014. godine uz podršku Fondacije za otvoreno društvo prikupljao informacije o aktivnostima na sprovođenju Briselskog sporazuma od strane Republike Srbije u sledećim oblastima: bezbednost, obrazovanje, pravosuđe, lokalna uprava i uspostavljanje Zajednice opština. Primena Sporazuma u svim navedenim oblastima je ocenjena kroz sledeće indikatore: transparentnost, zakonitost, efikasnost, efektivnost, problemi u primeni i posledice (ne)primene.\nPored analize nalaza monitoringa sprovođenja Briselskog sporazuma od strane Republike Srbije sa zaključcima i preporukama, predstavljeni su i rezultati istraživanja iz 2013. i 2014. godine na temu percepcije Briselskog sporazuma od strane građana Severa Kosova.\nNa Konferenciji su govoriti:\nPreuzmite sumu glavnih nalaza i preporuka: Press kit\nPreuzmite ppt prezentaciju nalaza istraživanja: Monitoring sprovodjenja Briselskog sporazuma\nPreuzmite izveštaj u celosti: BIRODI – Izvestaj o implementaciji BS\nPreuzmite izveštaj u celosti na engleskom jeziku: Report on Implementation of the Brussels Agreement ENG summary BIRODI


Novasloboda | Edin Mušić: Zadržali smo vodeću poziciju unutar bloka probosanskih stranaka HNK-a\nEdin Mušić, predsjednik Kantonalnog odbora SDA HNK-a, uputio je zahvalnost članovima i simpatizerima SDA, građankama i građanima HNK-a, koji su prepoznali važnost učešća u izbornom postupku, iskoristili svoje biračko pravo i učestvovali u izbornom postupku.\n„Bitnim udjelom glasača iz Hercegovine, ostvarena je važna pobjeda kandidata SDA za člana Predsjedništva BiH, Šefika Džaferovića, najboljeg predsjedničkog kandidata. Zahvaljujući vašoj podršci, ostvarili smo i veliku pobjedu u HNK, te zadržali dominantnu, vodeću poziciju unutar bloka probosanskih stranaka koje egzistiraju u našem kantonu.\nVaša podrška i ukazano povjerenje predstavlja nam obavezu, ali i motivaciju da i u narednom vremenu čvrsto i ustrajno zastupamo interese ovog dijela BiH, a to podrazumijeva, prije svega, razvoj svih segmenata društva i poboljšanje kvaliteta života.\nPosebnu zahvalnost upućujem svima onima koji su nas pratili tokom predizborne kampanje, svim opštinskim odborima i Gradskom odboru Mostar, članovima Kantonalnog Izbomog štaba, velikom broju volontera na svom nesebičnom zalaganju, Asocijaciji žena i mladih SDA HNK, medijima koji su korektno pratili našu kampanju, kao i našim kandidatima, te svima ostalima koji su na bilo koji način pomogli da ostvarimo ovu veliku i važnu pobjedu.\nKao predsjednik Kantonalnog odbora SDA HNK, pozivam i podsjećam predsjednike svih naših odbora, kao i sve kandidate na listama na obavezu uklanjanja promotivnog materijala sa javnih površina u cijelom kantonu”, stoji na kraju saopštenja, koje je potpisao Edin Mušić, predsjednik KO SDA HNK-a.\nEdin Mušić KO SDA HNK-a komentar izbora


Novi Sad, 13. novembar 2015. - Uoči Svetskog dana borbe protiv dijabetesa koji se obeležava 14. novembra, juče je održana centralna manifestacija obeležavanja Svetskog dana borbe protiv dijabetesa, u organizaciji Savez društava Vojvodine za borbu protiv šećerne bolesti, koji obeležava 35 godina postojanja i rada. Pokrajinska vlada je ovom prilikom pružila neophodnu pomoć i podršku Savezu, a domaćin svečanosti je bila Skupština AP Vojvodine.\nPotpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin se ovom prilikom obratio prisutnima. Potpredsednik Pokrajinske vlade Miroslav Vasin osvrnuo se na činjenicu da je dijabates veliki problem u društvu, te na činjenicu da se konferencija održava upravo uoči Svetskog dana borbe protiv dijabetesa.\n,,Poznato je u kolikoj meri je Vojvodina ugrožena od ove bolesti, a sam dijabetes je jedan od najvećih zdravstvenih izazova kako u Srbiji, tako i u Pokrajini. Vojvodina u ovom momentu ima oko 270.000 registrovanih dijabetičara, ali sigurno je mnogo onih koji nisu registrovani i koji, pritom, imaju problema sa visokim nivoom šećera u krvi. Savez društava Vojvodine za borbu protiv šećerne bolesti je partner Pokrajinske vlade već niz godina, a ova saradnja je izrodila veću posvećenost svakoj lokalnoj samoupravi, kako bi u svakoj opštini postojalo društvo za borbu protiv ove bolesti. Raznovrsnim aktivnostima smo pomagali rad osnovanih opštinskih organizacija, a početkom godine je potpisan poseban protokol između Pokrajinskog sekretarijata za zdravstvo, socijalnu politiku i demografiju i Saveza“, rekao je Vasin, naglasivši da se ova saradnja mora nastaviti i unaprediti kako bi se ukazivalo na opasnosti od dijabetesa i kako bi se sprovodile preventivne aktivnosti.\nSavez društava Vojvodine za borbu protiv šećerne bolesti proslavio je juče svoj jubilej, tačnije 35 godina postojanja i rada. Zahvaljujući saradnji Pokrajinskom vladom i drugim institucijama i donatorima, te prevenciji, detekciji i edukaciji osoba sa dijabetesom sa područja AP Vojvodine, Savez nastoji da predupredi ovu bolest. I pored činjenice da bezmalo svaki deseti građanin Vojvodine ima neki oblik dijabetesa, dobrom kontrolom bolesti i unapređenjem kvaliteta zdravstvene zaštite, obolevanje i umiranje od dijabetesa bi moglo biti smanjeno.\nSavez je osnovan 29. septembra 1980. godine, u Novom Sadu, na inicijativu opštinskih društava. U svom radu, Savez je bio angažovan na rešavanju svih problema vezanih za šećernu bolest, u edukacijama i zdravstvenom vaspitanju obolelih, kao i celokupnog stanovništva. Tokom proteklih nekoliko godina ulaženi su veliki napori na revitalizovanju i ponovnom formiranju opštinskih društava širom Vojvodine.\nInače, inicijativu za obeležavanje Svetskog dana borbe protiv dijabetesa pokrenuli su Međunarodna dijabetološka federacija i Svetska zdravstvena organizacija 1991. godine kao odgovor na sve veći broj obolelih od šećerne bolesti širom sveta.


Čija će biti poslednja: Tramp hoće sa Putinom, administracija mu ne da - 26.06.2017, Sputnik Srbija\nPredsednik SAD Donald Tramp insistira na sastanku sa ruskim liderom Vladimirom Putinom uz poštovanje svih diplomatskih formalnosti, prenosi agencija „Asošijeted... 26.06.2017, Sputnik Srbija\n12:18 26.06.2017 (Osveženo: 12:26 26.06.2017)\n© REUTERS / Carlos BarriaAmerički predsednik Donald Tramp obraća se predstavnicima medija u Vašingtonu\nPredsednik SAD Donald Tramp insistira na sastanku sa ruskim liderom Vladimirom Putinom uz poštovanje svih diplomatskih formalnosti, prenosi agencija „Asošijeted pres“ pozivajući se na neimenovane američke zvaničnike.\nAP navodi da je američka administracija duboko podeljena zbog pristupa koji Vašington treba da izabere prema Moskvi usred aktuelne američke istrage o „vezama sa Rusijom“. Agencija navodi da mogući sastanak Trampa i Putina produbljuje ove nesuglasice.\nMnogi predstavnici predsednikovog okruženja smatraju da Vašington sada treba da zadrži distancu i da sa Rusijom sarađuje sa velikim oprezom. Međutim, Tramp i nekoliko drugih članova njegovog tima insistiraju na kvalitetnom bilateralnom sastanku sa Putinom. Konkretno, uprkos tome što zvaničnici Stejt departmenta i Saveta za nacionalnu bezbednost pozivaju na uzdržanost, američki predsednik se zalaže za pristup medija i ispunjavanje svih normi protokola koji su specifični za takve konsultacije.\nAgencija ističe da neki savetnici preporučuju Trampu da održi brzi neformalni sastanak sa ruskim liderom na marginama samita „veliki dvadesetorke“ ili organizuje „razgovore o strateškoj stabilnosti“ predstavnika američke i ruske delegacije koji obično ne podrazumevaju prisustvo predsednika.\nRanije je Bela kuća saopštila da ne isključuje sastanak Trampa i Putina „na marginama“ predstojećeg samita Grupe 20, koji će se održati 7. i 8. jula u Hamburgu u Nemačkoj. Portparol Kremlja Dmitrij Peskov rekao je novinarima da se sastanak između Putina i Trampa zasad ne sprema i da za 7. jul još ništa nije planirano.


Obuka za tehničke ocenjivače | ATS\nU prostorijama ATS-a od 09. do 13. novembra održava se obuka za tehničke ocenjivače za laboratorije za ispitivanje i kontrolne organizacije, a u skladu sa procedurom ATS-a "Obuka za ocenjivače, informativni seminar za tehničke eksperte ATS-a i obuka zaposlenih u ATS-u".\nUvodno izlaganje na temu "Standardi i zakonska regulativa u oblasti akreditacije i ocenjivanja usaglašenosti, sporazumi i aranžmani AT" održao je dr Dejan Krnjaić, direktor ATS-a, kojim je kandidate upoznao sa propisima iz oblasti akreditacije i ocenjivanja usaglašenosti, Evropskim zajedničkim tržištem i ocenjivanjem usaglašenosti.\nPrvog dana obuke polaznicima je standard SRPS ISO/IEC 17011:2007 Ocenjivanje usaglašenosti – Opšti zahtevi za akreditaciona tela koja akredituju tela za ocenjivanje usaglašenosti, kao i pravila i kriterijume akreditacije predstavila mr Natalija Jovičić Zarić, zamenik direktora ATS-a i rukovodilac seminara.\nTokom pet dana trajanja obuke za tehničke ocenjivače za laboratorije za ispitivanje i kontrolne organizacije kandidati će se upoznati sa sadržajem i praktičnom primenom standarda SRPS ISO/IEC 17025, odnosno SRPS ISO/IEC 17020, planiranjem, organizovanjem i izvođenjem ocenjivanja u skladu za zahtevima odgovarajućih standarda, identifikovanjem, klasifikovanjem i izveštavanjem o neusaglašenostima, aspektima ocenjivanja i poznavanjem pravila i procedura u postupku ocenjivanja.\nObuka se sprovodi kroz predavanja, vežbe i interaktivan rad u grupama (rešavanje zamišljenih situacija ocenjivanja, diskusiju, utvrđivanje i izveštavanje o neusaglašenosti i sl.) kroz praćenje rada kandidata i završni test. Obukom su polaznicima predstavljeni dokumenti ATS-a koja se odnose na akreditaciju, kao i sam postupak i kriterijumi, kao i metode i tehnike ocenjivanja.\nPredavači na obuci su: dr Dejan Krnjaić, direktor ATS-a, mr Vida Živković, direktor Direkcija za mere i dragocene metale, mr Natalija Jovičić Zarić, zamenik direktora ATS-a, Ljubica Živanić, šef odsek za sertifikaciju i Ljiljana Markićević, šef odseka za laboratorije, a obuci su prisustvovale i polaznice iz akreditacionih tela Makedonije (IARM) i Crne Gore (ATCG). Tokom obuke, polaznici će biti u prilici da od predavača, dobiju obilje informacija, tumačenja zahteva standarda, saveta i instrukcija koje se odnose na organizacione aspekte, kao i na samo sprovođenje ocenjivanja.


U Arsenalu optimistični oko Ozila – Arsenal Serbia\nU Arsenalu veruju da će, ukoliko uspeju da potpišu Obamejanga i Miktarijana, ubediti i Mesuta Ozila da produži svoj ugovor.\nArsen Venger je, posle dugo pregovora, priznao da ne može da ubedi Aleksisa Sančeza da ostane u klubu, i, zamena za Miktarijana s Mančester Junajtedom se očekuje u narednom periodu. Ti transferi će, verovatno, biti gotovi u utorak, kada klubovi predaju svu potrebnu papirologiju.\nPosle dogovora s Jermencem, čelnici Arsenala okrenuli su svu pažnju na Borusiju iz Dortmunda, i njihovog napadača. Tročlana delegacija, u sastavu Gazidis, Mislintat i Hus Fahmi (pravnik), trenutno se nalazi u Nemačkoj gde pokušava da zaključi posao. Kako javljaju engleski mediji, Borusija želi 55 miliona funti za svog najboljeg strelca, a zainteresovani su da u svoje redove dovedu i Olivijea Žirua.\nUkoliko se oba transfera dogode, u Arsenalu su ubeđeni da će i Mesut Ozil pristati da produži svoj ugovor. To bi, kako se smatra, dovoljno govorilo o ambicijama kluba u narednom periodu.\nKategorije Vesti Oznake Mesut, Ozil, transfer, ugovor Kretanje članaka\nGazidis u Dortmundu pregovara oko Obamejanga


O IFCO SYSTEMS-u\nIFCO širom sveta\nOsnovna kompentnost kompanije IFCO SYSTEMS je efikasno upravljanje globalnim fondom za iznajmljivanje koji broji oko 140 miliona komada povratne povratne ambalaže za transport voća i povrća.\nPoznajemo potrebe naših kupaca i zahteve njihovih tržišta.\nZbog toga kontinuirano razvijamo naše proizvodne linije. Opširnije\nNaši višestruko upotrebljivi proizvodi povezani s pouzdanošću naše usluge doveli su nas na vodeću poziciju na tržistu.\nPri tome naša snaga inovacije i poznavanje delatnosti vodi ka jednom visokom standardu u kvalitetu i sigurnosti. Opširnije\nOtkrijte naš IFCO GREEN PLUS online u


Mokri i klizavi kolovozi | Radio Televizija BN\nU većem dijelu Republike Srpske i Federacije BiH /FBiH/ kolovozi su mokri i klizavi zbog kiše koja je tokom noći padala, a magla jutros mjestimično smanjuje vidljivost na području romanijske regije.\nBosna i Hercegovina 21.09.2014 | 12:34\nNa dionici magistralnog puta Prijedor - Kozarska Dubica, na lokalitetu Donji Jelovac, saobraćaj se zbog ulegnuća kolovoza i dalje odvija jednom kolovoznom trakom u dužini od desetak metara, saopšteno je iz Auto-moto saveza Republike Srpske.\nZbog izlaska na teren građevinskih mašina i vozila angažovanih na izgradnji autoputa Banjaluka - Doboj, na dionicama Šešlije - Johovac i Johovac - Rudanka, do kraja godine biće izmijenjen režim saobraćaja i to tako da će danas od 7.00 do 13.00 časova biti aktivne povremene polučasovne obustave saobraćaja svaki puni čas i trajaće po 15 minuta.\nNa dionici magistralnog puta Caparde - Karakaj zbog rekonstrukcije kolovoza saobraćaj se odvija usporeno, uz privremeno postavljenu saobraćajnu signalizaciju.\nNa regionalnom putu Prisika 2 - Vitovlje u toku su radovi u mjestu Zapeće, zbog čega se saobraćaj odvija privremeno izgrađenom obilaznicom u dužini od oko 80 metara.\nJednom trakom saobraćaj se odvija na regionalnim putevima Sikirići - Fakovići - Skelani, Tišča - Caparde i Ljubovijski most - Drinjača, kao i na dionicama regionalnih puteva Zagon - Jasik i Ukrina - Gornja Vijaka.\nNa dionici magistralnog puta Doboj - Tuzla, u mjestu Stanić Rijeka, aktivne su povremene obustave saobraćaja od 9.00 do 15.00 časova zbog deminiranja terena, saopšteno je iz Auto-moto saveza Republike Srpske.\nNa dionici autoputa Podlugovi - Jošanica u FBiH saobraćaj je preusmjeren u preticajnu traku zbog sanacije mosta, a drumski radovi preduzimaju se i na pravcima Čapljina - Stolac, Tuzla - Šićki Brod, Sarajevo - Trnovo, Bosansko Grahovo - Livno i Rostovo - Novi Travnik.\nKoronom zaražen predsjednik Skupštine Banjaluka


Hemofarm dodelio stipendije studentima - Pharma Network\nEvents • Korporativni događaji • Uncategorized\nHemofarm dodelio stipendije studentima\nHemofarm fondacija uručila je stipendije studentima državnih fakulteta odnosno ugovore o stipendiranju. Na događaju upriličenom u ovu čast, oprostila se od poslednje generacije stipendista. Tokom sledeće akademske godine podržani studenti će imati mogućnost da pohađaju Mentorski program i program letnje stručne prakse „Možeš i ti“.\nstipendisti i mentori\nHemofarm fondacija već tradicionalno pomaže najboljim studentima medicinskih, farmaceutskih, tehnoloških, hemijskih i fakulteta za fizičku hemiju koji se finansiraju iz budžeta Republike Srbije. Najveća novina u ovogodišnjem programu je mogućnost letnje stručne prakse. Osmišljena je da pruži podršku u sticanju praktičnog znanja i radnog iskustva. Praksa će biti sprovedena u Srbiji i Nemačkoj tokom leta naredne godine.\nIva Miljkovic bivsa stipendistkinja a sada zaposlena u Hemofarm kompaniji prima zahvalnicu za učešće u programu Hemofarm fondacije\n„Od svog osnivanja, pre 25 godina podržavamo studente koji imaju izuzetne ocene, sjajne ideje, ambicije i želju da uče i napreduju, ali su slabijeg materijalnog stanja. Do danas smo podržali više od 3300 mladih širom zemlje. Za stipendije izborili su se studenti koji su pokazali da radom i upornošću mogu da postignu velike rezultate”, rekla je direktorka Hemofarm fondacije Suzana Đorđević. Ona je istakla da je četvoro stipendista iz prethodne generacije nakon završenog programa karijere započelo u kompaniji Hemofarm.\nKBC Zemun za jubilej dobija novu opremu\nPočinje konkurs za virtus nagradu


„Islamska država“ objavila rat Turskoj | Izbor iz štampe | DW | 20.08.2015\nNakon što je Turska počela napade na položaje „Islamske države“ u Siriji, ali i na položaje Radničke partije Kurdistna (PKK), „Islamska država“ je praktično objavila rat predsedniku Erdoganu.\nTakozvana „Islamska država“ objavila je video-poruku u kojoj objavljuje rat Turskoj. Time su ekstremisti okončali saradnju sa Turskom koja nikada nije bila ozvaničena, ali je donosila korist i jednoj i drugoj strani, komentariše list Berliner cajtung. Za vladajuću stranku AKP, „Kalifat“ je bio dobrodošla pomoć protiv sirijskih Kurda, a islamisti su koristili Tursku za transport oružja i pristalica, piše list i dodaje:\n„Sve to je okončano otvaranjem turske avio-baze Indžirlik za avione NATO koji izvode napade na IS. Upadljivo je da IS u svojoj poruci ne govori o terorističkom napadu u mestu Suruč. Time se postavlja pitanje nisu li neke zakulisne snage iskoristile IS kao paravan kako bi u stvari okončale mirovni proces Turske sa kurdskom organizacijom PKK, a ujedno i za to da se izaziva nezadovoljstvo protiv kurdske stranke HDP (koja ima predstavnike u turskom parlamentu prim. ur). Ukoliko je to zaista tako, onda je to velika greška u računu. Turska se sada bori na dva fronta, a pretnje islamista da će napasti u Istanbulu direktno su usmerene na ekonomsko srce te zemlje. S jedne strane je dobro što je Turska konačno bila prinuđena da se okrene protiv IS, a s druge strane, potrebno je da se hitno dođe do primirja sa PKK. Rat protiv IS, naime, tek počinje“, komentariše „Berliner cajtung“.\nPrognoze eventualnih izbora\nPrekidom primirja sa kurdskom organizacijom PKK izbili su sukobi u nizu mesta na jugoistoku Turske. U provincijskom radu Sirnak i nizu mesta u okolini, Kurdi su proglasili samoupravu. Došlo je do otvorenih okršaja snaga sigurnosti i kurdskih milicija. Ima i lokalnih političara koji pokušavaju da posreduju i traže pregovore. Čini se da situacija u Turskoj trenutno liči na krvave 1990-te godine, piše Di velt:\n„U međuvremenu predsednik Redžep Erdogan poručuje da neće trošiti vreme na pregovore s ljudima koji ne priznaju njegovu funkciju. On očigledno nema nameru da Kemalu Kilicdaru iz opozicione stranke CHP da mandat za sastavljanje nove vlade, što bi morao da učini nakon što je njegov izabanik Davutoglu vratio mandat. Erdogan želi nove zbore, ali je pitanje kakav će biti rezultat. Jedna anketa ugledne agencije Gezici prognozira da će vladajuća AKP dobiti 39 odsto glasova, tri procenta manje nego sada. I desničarska MHP bi bila na gubitku, dok bi se socijaldemokratska CHP poboljšala sa 25 na 28 odsto. Prokurdska HDP, koju Erdogan želi da potisne ispod izbornog praga od deset procenta, sada ima poverenje 14 odsto birača – jedan odsto više nego što je osvojila na proteklim izborima“, prenosi „Di velt“.\nPKK uopšte nije nedužna\nKritike na račun Erdoana su opravdane, piše Di velt u drugom članku. On trenutnu krizu koristi za sramnu igru. Instrumentalizujući kurdsko pitanje, on pokušava da eliminiše političke protivnike i ostvari svoj cilj – uvođenje predsedničkog sistema. Ipak, ni kurdska stranka PKK nije nedužna u eskalaciji krize:\n„PKK je ubilačka i totalitarna teroristička organizacija, duboko umešana u trgovinu drogom i ljudima. Turska, nezavisno od njene sadašnje vlade ima, ne samo pravo, već i obavezu da se toj opasnosti suprotstavi silom. Upravo PKK je bila strana koja je počela da ubija turske policajce i vojnike, jer je verovala da je Erdogan kriv za teroristički napad IS na kurdske izbeglice koje su utočište potražile na turskom tlu. U nemačkoj javnosti postoji tendencija da se to jednostavno gurne u stranu. Postoji želja da se u krvavom haosu na Bliskom istoku pronađe barem jedna strana prema kojoj možemo da pokažemo naklonost. To nije u interesu Kurda, a nije ni u interesu borbe za demokratske slobode u Turskoj“, piše „Di velt“.\nPovezani sadržaji Irak, Štampa\nKljučne reči Turska, Erdogan, islamska država, IS, PKK, Kurdi, štampa\nTrajni link https://p.dw.com/p/1GIEm


Datum objave: 29.08.2019 14:10\nUpotreba geotermalne energije za razvoj Grada Cazina, naziv je projekta čija je konkretna realizacija počela jučer. Riječ je o radovima koji se odnose na istražno bušenje, hidrauličko testiranje, laboratorijske analize vode i numeričko energetsko modeliranje na području Rujnice, a projekat se finansira i provodi u saradnji s Razvojnom agencijom Republike Češke. Tako su danas u kabinetu cazinskog gradonačelnika boravili gosti iz ambasade Republike Češke u našoj zemlji te predstavnici kompanije GEOtest, a.s. iz češkog Brna. Kako je istaknula Jana Zelingerova, konzul i šef Odjeljenja za razvoj u Ambasadi Republike Češke u Bosni i Hercegovini, projekti koji se odnose na izvore obnovljive energije su svakako među prioritetima Češke razvojne agencije.\n"Ovo je drugi sličan projekat koji realiziramo u BiH, a smatramo da ova zemlja ima ogroman potencijal kada je ova oblast u pitanju. Kroz projekat koji danas konkretno počinjemo u Gradu Cazinu, očekujemo da ćemo već do kraja novembra znati potencijale ovog istraživanja i vjerujemo da će Cazin rezultate istoga dobro iskoristiti u budućnosti", kazala je. Da je ovo itekako značajan projekat za Cazin, ali i za cijelo područje Unsko- sanskog kantona, potvrdio je i gradonačelnik Cazina Nermin Ogrešević.\n"Naša je namjera već duže vrijeme utvrditi kapacitete resursa kakav su geotermalne vode na našem području i zahvalni smo ambasadi Republike Češke koja je podržala ovaj projekat i koja nam pomaže da ga realiziramo. Mogućnosti razvoja na ovom području su izuzetne s obzirom da termalne vode nude čitav niz različitih mogućnosti razvoja koji se u budućnosti može odnositi na cijelu ovu regiju", rekao je gradonačelnik Ogrešević.\nDelegacija je danas obišla i lokaciju na kojoj je i zvanično počelo prvo istražno bušenje. Vrijednost radova koji su otpočeli iznosi 300.000 konvertibilnih maraka. Nakon izvršenog istraživanja lokaliteta koji se nalaze na području Rujnice, u planu je izrada modela za buduće korištenje ovih lokaliteta za energetske, turističke i poljoprivredne svrhe. Ukratko, tek nakon ovih istraživanja i njihovih službenih rezultata, Grad Cazin će imati konkretne pokazatelje o potencijalima termalnih voda s kojima može izrađivati vlastite razvojne planove i ponuditi ih domaćim i stranim investitorima, saopćeno je iz Grada Cazina.


Nestala istina o nestalima - Dnevni list Danas\nPočetna » Dijalog » Redakcijski komentar » Nestala istina o nestalima\n0Piše: REDAKCIJSKI KOMENTAR 31. avgusta 2009. 19.37\nObeležavanje 30. avgusta, Međunarodnog dana nestalih, i ove godine proteklo je u znaku protestnih šetnji zbog zastoja ekshumacija i identifikacije posmrtnih ostataka nastradalih u ratovima u periodu između 1991. i 1999. na području Hrvatske, Bosne i Hercegovine i Kosova i Metohije. Šef Misije EU na Kosovu (Euleks) Iv de Kermabon naglašava da potpunog pomirenja i obnavljanja društva neće biti sve dok porodice nestalih i društvo ne dobiju odgovore o nestalim osobama. Predsednik Vladine komisije za nestala lica Veljko Odalović ukazuje na to da se na Kosovu i Metohiji 1.886 osoba vodi kao nestalo, od kojih je 537 Srba i ostalih nealbanaca.\nS druge strane, i ove godine porodice nastradalih okupile su se u Gračanici, tražeći istinu o nestalim i kidnapovanim rođacima na Kosovu. Na skupu je istaknuto da se nad porodicama žrtava i danas vrši zločin i da neće dozvoliti da istina o nestalima umre.\nFond za humanitarno pravo predstavio je, povodom Međunarodnog dana nestalih, rezultate popisa ubijenih i nestalih Srba i drugih nealbanaca na Kosovu, koji govore da se još ne zna sudbina 557 ljudi. Izvršna direktorka Fonda Nataša Kandić ukazuje na to da porodice svih žrtava iz regiona smatraju da su vlade odgovorne za to što se ne smanjuje broj nestalih, a nema ni političke volje da se masovne grobnice ekshumiraju. Čini se da je Kandićeva, koja je neretko optuživana da se bavi isključivo nesrpskim žrtvama, pokazala doslednost u ispunjavanju principa kojim Fond „istražuje ratne zločine i povrede ljudskih prava u prošlosti na Kosovu u cilju sprečavanja manipulacija brojem žrtava, i u cilju formiranja istorijskog pamćenja i obrazovanja mlade generacije o nasleđu prošlosti“. Problem nestalih u ratovima se godinama gura u stranu u svim zemljama regiona. A reč je o jednom od osnovnih preduslova izgradnje poverenja i suočavanja s prošlošću. Takođe, porodicama nastradalih, ali i celom društvu, potrebna je istina o sudbini njihovih najbližih i sunarodnika. Ma kakva ona bila.


Vujošević: "Gordon ucenjivao, Partizan to ne trpi!" - Sportske.net\nVujošević: "Gordon ucenjivao, Partizan to ne trpi!"\nTrener KK Partizan otkrio je da je Amerikanac Dru Gordon napustio klub zbog ucenjivanja istog da mu se isplate dve plate unapred.\nNema više mistifikacija oko toga zašto je Partizan odlučio da se odrekne jednog od najkorisnijih igrača ekipe u tekućoj sezoni.\nDru Gordon je morao da ode jer je postojala mogućnost da u perspektivi napravi problem oko neisplaćenih zarada ali i zbog toga što je preko svog menadžera zahtevao isplatu dve plate unapred.\n"Kada je trebalo da se odlučim koji će stranci igrati Superligu odlučili smo se da Gordon zbog kašnjenja plati ne napravi novi problem. Pričali smo sa njegovim menadžerom Radetom Filipovićem i on nam je tražio da Gordonu unapred isplatimo dve plate. Mi to nismo u stanju da učinimo, a i ne želimo da nas niko ucenjuje. Pod dva, ne bi bilo lepo prema ostalim igračima" dao je objašnjenje Vujošević.\nTrener Partizana pojasnio je da je Gordon već pokazivao nezadovoljstvo i samovolju time što je odlučio da se ne pojavi na jednom od treninga pred duel sa Solnokom pa je to označilo paljenje "crvene lampice" u klubu.\n"Svi ste dobro upoznati sa teškom finansijskom situacijom u klubu. Plate igrača su za nas prioritet, ali kao i u većini firmi u Srbiji i kod nas primanja kasne. Većina igrača je primila četrtu zaradu, dok je Gordon dobio petu platu. I pored toga dozvolio je sebi da se ne pojavi na jednom treningu pred meč sa Solnokom. Posle toga je usledilo njegovo izvinjenje i povratak u sastav" dodao je Vujošević.\nOn je kazao da je Gordon pokazao određeno neznanje kada je došao u klub i da je u Partizanu napredovao.\n"Gordon je došao sa koledža gde je imao određenih problema. Menjao je kako koledže, tako i pozicije, a kada je došao u Partizan pokazao je određeno neznanje, na primer da ne zna šta je Evroliga. On je ovde napredovao i u momentu kada je postigao kvalitet koji je bio potreban, pronašli su mu novi klub", rekao je Vujoševć.\nPartizan će Superligu igrati sa četrnaestoricom košarkaša od kojih su dvojica prekomandovana iz juniorskog pogona.


Ove nedelje formira se Vlada - SandzakHaber.Net , Sandžačke Internet Novine !\nNaslovna Vijesti Ove nedelje formira se Vlada\nOve nedelje formira se Vlada\nOd Redakcija - 21. Aprila 2014. 0 41 Podeli na Fejsbuku\ntweet BEOGRAD – Naziru se konture kabineta u Nemanjinoj.Lider SNS Aleksandar Vučić sutra će od predsednika Srbije Tomislava Nikolićai zvanično dobiti mandat za formiranje vlade, a četiri dana kasnije u parlamentu će podneti svoj ekspoze i članovi njegovog kabineta položiće zakletvu.Naprednjacima će partneri u vladi biti Savez vojvođanskih Mađara i Socijalistička partija Srbije, a definitivna odluka o sastavu novog tima u Nemanjinoj 11 biće doneta do 25. aprila, kada će biti održana sednica GO SNS.Ministri spremniKako je Kurir pisao, izvesna je mogućnost da socijalisti u novoj vladi imaju tri resora – lider SPS Ivica Dačić viđen je na poziciji šef diplomatije, ali nije isključeno ni da bi mogao da preuzme resor odbrane, Aleksandar Antić bi nastavio započeti posao u Ministarstvu saobraćaja, dok bi Dijana Vukomanović preuzela resor prosvete.Na funkcijama vicepremijera viđeni su i Zorana Mihajlović, zadužena za energetiku ili infrastrukturu, i lider SDPS Rasim Ljajić, koji će nastaviti da vodi resor spoljne i unutrašnje trgovine i telekomunikacija plus turizam. Lider Pokreta socijalista Aleksandar Vulin mogao bi, kako je naš list pisao, da preuzme funkciju ministra rada, zapošljavanja i socijalne politike.Nebojša Stefanović mogao bi da bude novi ministar policije, a dosadašnji direktor Urgentnog centra Zlatibor Lončar ministar zdravlja. U ministarske fotelje mogli bi da sednu i potpredsednici SNS Igor Mirović i Bratislav Gašić, dok bi Dejan Đurđević, predsednik RIK, na mestu ministra pravde zamenio Nikolu Selakovića, pod uslovom da on bude gradonačelnik Beograda. Lider SDA Ugljanin rekao je da i dalje „očekuje poziv od budućeg mandatara (Aleksandra Vučića), koji je rekao da će razgovarati sa svim strankama o vladi“, dok je poslednji Nikolićev gost, Riza Halimi, naveo da njegova stranka ne pretenduje da učestvuje u novoj vladi, ali da očekuje Vučićev poziv kako bi mu iznela konkretne probleme u Preševu, Bujanovcu i Medveđi. Razgovore sa listom „SNS, SDPS, NS, SPO, PS“ Nikolić je zakazao za 22. april, kada će Vučiću dati mandat za sastav nove vlade.\nEksperti Kori Udovički bi mogla da bude na čelu jednog od ekonomskih resora, kao i Dušan Vujović, ekonomista Svetske banke. Lazar Krstić ostaje ministar finansija, a Vanja Udovičić i Ivan Tasovac na čelu resora kulture i sporta. Inače, budući premijer Vučić pravi vladu po ugledu na kabinet nemačke kancelarke Angele Merkel. Vlada Nemačke ima 16 članova – 15 resora i kancelara, čiji broj i nadležnosti ministarstva nisu menjani 30 godina.\ntweet Prethodni tekstPonovo problemi na letu Malaysia AirlinesSledeći tekstSAFET SUŠIĆ Golovi Spahića su odlična stvar, na SP-u ćemo ga probati i u napadu Redakcija\tPOVEZANE OBJAVEVIŠE OD AUTORA


Regataši u Smederevu i ovog leta – Semendria\n26. jul 2013. DRUŠTVO – Kajakaši, kanuisti, čamdžije i jedriličari, u okviru četiri najavljene regate, boraviće ovog leta na Dunavu kod Smederevu. Tim povodom, očekuje se dolazak u naš grad više stotina učesnika iz Srbije i drugih zemalja.\n“REKA”, rečni ekološki karavan, startuje 28. jula u Opštini Stara Pazova iz podunavskog sela Stari Banovci koje se nalazi na 1.190 km dunavskog toka, gde će biti organizovano i zatvaranje regate.\nRegata startuje sa gradske plaže “Venecija” u Starim Banovcima, nastavlja do Pančeva, a u Smederevo, kao drugu pristanišnu stanicu, stiže 29. jula.\nU Starim Banovcima 6. avgusta biće organizovan doček regataša, završni program i svečano raspuštanje – zatvaranje regate “REKA”, besplatna večera, diskusija…\nJoš dve regate, i to jedriličarske, planirane su tokom leta. Od 2. do 4. avgusta biće organizovana „Velika nagrada Smedereva” u klasi Mikro (tročlane posade), koja će se bodovati za Državno prvenstvo.\nOrganizator, Brodarski klub „Metalac” Smederevo, za istu klasu planira i „Šarlov kup”, tradicionalnu regatu koja se organizuje tokom „Smederevske jeseni”, ove godine 7. i 8. septembra, u znak sećanja na nekadašnjeg istaknutog smederevskog sportskog radnika, Šarla Poznića.\n« Prva dečija organska bašta u Srbiji\nNikolić: Ukrajinci zainteresovani za Železaru »


PORTAL: UEFA KAZNILA ZENIT ZBOG PODRŠKE SRBIMA!\nDisciplinska komisija Evropske fudbalske unije kaznila je ruskog prvaka Zenit sa 10.000 evra zbog političkih, prosrpskih poruka, koje su njihovi navijači istakli na martovskim utakmicama Kupa UEFA protiv Olimpika iz Marseja.\nPodrška srpskoj braći... Navijači Zenita sa transparentom „Kosovo je Srbija"\nNavijači tima iz Sankt Peterburga na prvoj utakmici u Marseju su istakli transparent „Ne damo Kosovo", dok su na svom stadionu postavili transparent „Kosovo je srce Srbije" na francuskom jeziku - „Kosovo est le coer de la Serbie".\n- Pitanje Kosova je veoma osetljiva tema na Balkanu i u celoj Evropi. Pri tom, ruski navijači nisu hteli da slede uputstva francuskih policajaca i da ih puste da skinu transparente, a UEFA neće dozvoliti da se utakmice pod njenim nadzorom pretvore u političke forume - stoji u obrazloženju Disciplinske komisije.\nKako je objavljeno na zvaničnom sajtu UEFA, ruski klub kažnjen je sa još osam hiljada evra zbog paljenja baklji na meču protiv Viljareala 13. februara. Disciplinski organi UEFA kaznili su i Olimpik iz Marseja sa 20.000 evra zbog paljenja baklji i ubacivanja predmeta na teren tokom utakmice protiv Zenita u Francuskoj.\nInformacije o navodnom rasističkom ponašanju ruskih navijača prema igračima Olimpika na stadionu „Petrovski" u Sankt Peterburgu, kako je saopšteno, biće ispitane na sastanku Disciplinske komisije UEFA 8. maja.


... /Kosovo: Nakon odluke o skidanju srbijanski registarskih tablica, Vučić upozorava / Radio Sarajevo\n... / Kosovo: Nakon odluke o skidanju srbijanski registarskih tablica, Vučić upozorava\n20. 09. 2021. u 22:20:00 Radiosarajevo.ba\nVlada u Prištini odlučila je da zabrani ulazak na teritoriju Kosova svim vozilima sa registarskim tablicama Srbije.\nMinistarstvo unutrašnjih poslova saopštilo je da su kosovske probne tablice neophodne za vozila sa srpskim registarskim tablicama te da su dostupne na svim prelazima.\nSpecijalne snage kosovske policije su raspoređene na prelazima sa Srbijom kako bi se osigurala primjena odluke koja je naišla na protivljenje Srba sa sjevera Kosova, koji su blokirali cestu u blizini prelaza, piše Aljazeera Balkans.\nMinistar unutrašnjih poslova Kosova Xhelal Svecla rekao je da je odluka o uspostavljanju reciprociteta za registarske tablice na vozila iz Srbije legitimna.\nSvecla je na konferenciji za novinare izjavio da je odluka legitimna jer, iako je Kosovo prihvatilo da vozila iz Srbije slobodno saobraćaju sa srbijanskim tablicama, Srbija takvo nešto ne dozvoljava za kosovske tablice.\nPredsjednik Srbije Aleksandar Vučić izjavio je danas povodom ulaska kosovskih specijalnih snaga na sjever Kosova da je "sit poziva obema stranama" i pitao šta je to Beograd učinio Prištini i čime je ugrozio Prištinu.\nOn je zatražio da se kaže da li se Briselski sporazum sprovodi ili ne i ukazao da Priština krši sve sporazume.\nVučić je najavio da će sutra na zahtjev ambasadora Kvinte imati razgovor sa njima, a potom i sjednicu Saveta za nacionalnu bezbednost, kao i da je prije današnje konferencije za novinare razgovarao sa evropskim komesarom za spoljnu politiku i bezbednost Đuzepom Boreljom i da je odbio neke od njihovih zahtjeva.\nOn je pozvao međunarodnu zajednicu da "urazumi nerazumne", a da će ako to ne urade Srbija umjeti da zaštiti svoju zemlju i da će ako treba uvesti ekonomske mjere prema Prištini.\nTagovi: Kosovo Srbija Aleksandar Vučić\nNakon ustoličenja Joanikija / Sveštenici na Cetinju pjevaju: Kad se vojska na Kosovo vrati\nCOVID-19 / Kosovo ponovo uvodi policijski sat: Mijenja se i radno vrijeme kafića


Pobuna desničara: "Kriminalna muslimanka postaće ministrica pravde" - BIGportal.ba\nPobuna desničara: “Kriminalna muslimanka postaće ministrica pravde”\n2 Januara, 2020 2 Januara, 2020 073\nU Austriji traju pregovori o formiranju nove Vlade ove zemlje, a javnost je ponovo, ne svojom krivicom, uzburkala Alma Zadić. Najave kako će advokatica rođena u Tuzli biti prijedlog Zelenih za ministricu pravde bila je dovoljna za novi val mržnje desničara.\nPonovo su govor mržnje inicirali zastupnici Slobodarske partije Austrije (FPÖ), konkretno Markus Abverzger, predsjednik tirolskog ogranka stranke.\n“Ova dama treba postati ministarica pravde nakon što je u prvostepenom postupku osuđena prema krivičnom zakonu, iako postupak očito još uvijek traje”, napisao je Abverzger na Facebooku.\nUslijedio je čitav niz rasističkih i seksističkih komentara na račun Alme Zadić.\n“Kriminalna muslimanka postat će ministrica pravde”, “Dolazi šerijat”, “Propast Austrije”, samo su neki od komentara na društvenim mrežama dok je najviše onih koji Almi Zadić poručuju da “ide odakle je došla”.\nPodsjetimo, u novembru je bečki sud osudio Almu Zadić i naložio joj da plati 700 evra zbog “klevete”. Ona je na Twitteru podijelila fotografiju mladića koji je učesnicima jednog protesta navodno sa prozora pokazivao Hitlerov pozdrav.\nAustrijski pravni eksperti smatraju da to nije osuda za krivično djelo, nešto zbog čega bi mogla doći u pitanje njena kandidatura za ministricu pravde. Markus Abverzger, koji je izazvao cijeli slučaj, sada piše da je i sam stavio sumnju u presudu Almi Zadić.\nOvo nije prvi put da Alma Zadić izaziva reakcije ekstremnih austrijskih desničara, pa su joj, dok je u junu, bila za govornicom Parlamenta, dobacivali “Nismo u Bosni”.\nRođendan nacističkog saradnika – mirno i bez incidenata\nBanovići se opraštaju se od stradalih supružnika i mole za njihovu unuku


„Internacionalna” pesma\nPetak, 02.07.2021. u 14:27\nКинески и страни наставници заједно са студентима Универзитета Тсингхуа отпевали су „Интернационалну” песму на више језика у знак почасти стогодишњице КПК\nPovodom stogodišnjice osnivanja KPK, kako bi proslavili rođendan stranke, kineski i strani nastavnici i studenti Univerziteta Tsinghua otpevali su „Internacionalu” na kineskom, engleskom, francuskom, nemačkom, ruskom, japanskom i drugim stranim jezicima.\nSvi uglas, čestitamo rođendan partiji, radujući se svetloj budućnosti zajednice te zajedničkoj budućnosti čovečanstva.\n„Internacionala”, koju je 1871. napisao Ežen Potje, a komponovao Pjer Degejter 1888. godine, oduševljeno hvali uzvišene komunističke ideale i herojski revolucionarni duh vojnika Pariske komune, i pevala se širom sveta.\nPre 100 godina, slavna sila nastavila je tradiciju, te pobedom otvorila vrata kineske revolucije.\nGodine 2021. grupa kineskih omladinaca, imajući svet na umu, radosno peva u čast stogodišnje prekretnice od osnivanja partije koja se svakim danom menja, iznova menjajući svet sa crvenom zastavom koja nikad ne pada.\nOno što se nikad ne menja je prvobitna misija kao i ljubav prema otadžbini i celom svetu.\n„Neka nas sad i ovde, internacionalna ideja spoji u jedno”.


Rukometaši Srbije u revašu odigrali su nerešeno sa Portugalom u gostima sa 25:25. Tako su se naši reprezentativci plasirali na Svetsko prvenstvo koje će se održati naredne godine od 9. do 27. januara u Danskoj i Nemačkoj.\nPosle pobede od sedam razlike (28:21) u prvom duelu, izabranici Ljubomira Obradovića nisu uspeli da dođu do trijumfa u Portugalu, ali takav ishod nije imao nikakav značaj.\nMeč je većim delom bio izjednačen, pa je na samom kraju tako i završen. Domaći su pokušavali da nadoknde minus iz prvog susreta, ali u tome nisu uspeli, pošto su naši reprezentativci uvek imali odogovor na njihov nalet.\nLjubomir Obradović sa igračima Srbije\nPokašavala je domaća selekcija da igra u poslednjih desetak minuta bez golmana kako bi imala igrača više u napadu, ali to ih je koštalo lako primljenih golova, pa je čak i naš čuvar mreže Cupara zatresao mrežu.\nObradović je uradio veliku stvar plasmanom na Svetsko prvenstvo posle šest godina, ali pošto je on privremeno rešenje na kupi muške reprezentacije ostaje da se vidi kakva će biti odluka Rukometnog saveza Srbije. Ovaj uspeh još dobija na težini ako se zna da je on selektor ženske rukomtne reprezentacije Srbije.


Železnice nisu kupovale vozove 3 decenije - Ljubitelji železnice Srbije ŽS\nŽeleznice nisu kupovale vozove 3 decenije\n"Železnice Srbije" će u narednih nekoliko godina značajno popraviti stanje u putničkom, posebno u lokalnom i regionalnom železničkom saobraćaju, zahvaljujući nabavci novih vozova i lokomotiva.\nKako kaže Dragoljub Simonović, generalni direktor ovog preduzeća, na srpskim prugama već saobraća svih dvanaest novih dizel motornih vozova iz Rusije. Potpisan je ugovor o nabavci 21 elektromotornog putničkog voza od švajcarskog "Štadlera" u vrednosti od 99 miliona evra. Taj posao finansira se iz kredita Evropske banke za obnovu i razvoj i svi vozovi stići će u Srbiju u roku od dve i po godine.\n- U toku je tender za nabavku 15 višesistemskih električnih lokomotiva, vrednih 65 miliona evra, takođe zahvaljujući kreditu EBRD. Ukoliko se javna nabavka bude odvijala planiranom dinamikom, prva lokomotiva stiže u Srbiju krajem 2014. ili početkom 2015. Iz ruskog kredita biće izdvojeno 100 miliona dolara za nabavku novih vozova - ističe Simonović.\nSimonović kaže da za projekat modernizacije železnice imaju punu podršku Vlade Srbije. Uspešnom realizacijom svih nabavki u potpunosti će biti rešen višedecenijski problem nedostatka vozova i vagona u putničkom saobraćaju, posebno na lokalnim prugama.\n- Više nećemo morati na srpskim prugama da gledamo vozove sa svega jednim ili dva vagona - navodi Simonović, koji je odmah po stupanju na dužnost generalnog direktora najavio i čiste vagone, za koje nisu potrebna velika finansijska sredstva, već samo disciplina, dobra organizacija posla i stroža kontrola radnika, koji su zaduženi za održavanje.\nSrpske železnice prosečno dnevno u saobraćaju imaju oko 136 vučnih vozila (lokomotiva i garnitura) i 140 putničkih vagona. Od 530 putničkih vagona po inventarskom stanju, na dan 31. decembar 2012. godine, bilo je ispravno za saobraćaj 140. Od 530 vagona, 385 je staro više od 30 godina, a 122 vagona između 15 i 30 godina. Starosti od pet do 15 godina su svega 23 putnička vagona.\nKada je reč o vučnim lokomotivama, elektromotornim i dizel-motornim garniturama, od 440 koliko ih je po inventarskom stanju, čak 327 je staro više od tri decenije, 88 vozila je između 15 i 30 godina starosti, a od pet do 15 godina je svega 13 lokomotiva. Mlađe od pet godina starosti je samo 12 motornih vozova.\nNabavke novih vozova nije bilo pune tri decenije, sve do kupovine ruskih dizel-motornih vozova iz kredita ”Eurofime”, a ovako loša starosna struktura voznih sredstava znatno utiče na visoku stopu njihove imobilizacije, odnosno neispravnosti.\nU prethodnih pet godina, prosečno godišnje je nedostajalo oko 38 odsto putničkih kola i oko 25 odsto vučnih vozila, a procene su da srpske železnice samo zbog otkazivanja vozova u putničkom saobraćaju prosečno godišnje izgube i nekoliko stotina miliona dinara.\nProšle godine u putničkom saobraćaju prevezeno je nešto više od 15,9 miliona putnika. Dve trećine su putnici "BG voza" (oko 10,2 miliona putnika), u unutrašnjem je lane prevezeno 4,1 milion putnika, a u međunarodnom saobraćaju nešto manje od 800.000 putnika. Ukupni ostvareni prihod od prevoza putnika lane je iznosio nešto više od dve milijarde dinara. U ovoj godini planirano je da se u putničkom saobraćaju preveze oko 16,75 miliona putnika, uz povećanje prihoda od 2,2 odsto. Inače, cene u putničkom saobraćaju nisu menjane od 2010. godine.


Šokantan izveštaj austrijske vojne tajne službe: 15 miliona izbeglica kreće ka Evropi! | Web-Tribune.com\nHome / AKTUELNO / Šokantan izveštaj austrijske vojne tajne službe: 15 miliona izbeglica kreće ka Evropi!\nŠokantan izveštaj austrijske vojne tajne službe: 15 miliona izbeglica kreće ka Evropi!\n9. januara 2017.\tAKTUELNO 1 Comment\nOko 15 miliona ljudi spremno je da do 2020. godine krene na dramatičan put preko Sredozemlja kako bi došli do obećanog Starog kontinenta.\nTo piše u dokumentu austrijske vojne tajne službe koji će biti predstavljen sledeće nedelje.\nNigerija, Demokratska Republika Kongo, Sudan i Etiopija, četiri su zemlje iz kojih se očekuje najveći migracijski talas prema Evropi, upozoravaju austrijski vojni obavještajci.\nU poslednje tri godine oko 550.000 Afrikanaca zatražilo je azil u EU. Najviše ih je iz Eritreje, Nigerije i Somalije, slijede Gambija, Mali i Alžir, Sudan, DR Kongo, Gvineja i Senegal, piše u izveštaju u koji je nemački list “Bild” imao uvid, prenosi “Večernji list”.\nIzbeglice iz Eritreje i Somalije imaju pravo na azil jer dolaze iz ratnih područja, a ostali su označeni kao ekonomski migranti.\n“Broj afričkih izbeglica znatno će se povećati, ako EU finansijski ne podrži pogođene zemlje te ne promeni svoju politiku prema tražiocima azila koji su ekonomski migranti“, citira “Bild” austrijske vojne obaveštajce.\nU izveštaju se zaključuje da će se zbog velikog priliva azilanata iz Afrike značajno promeniti odnos EU prema ekonomskim migrantima, kao i da će biti neophodna bolja kontrola spoljnih granica Unije i uspostavljen model za proterivanje onih kojima je odbijen azil.\nTags austrija Evropa izbeglice kontinent ljudi vojska\nPrevious SLOVENCI PREDLOŽILI RADIKALNU PODELU EU PO GEOSTRATEŠKIM INTERESIMA: Evo gde bi trebala da uđe Srbija..\nNext TIHO OPKOLJAVANJE PRED UDAR: NATO konvoj sa 4.000 vojnika i 900 teretnih vagona dugih 14 km ide ka ruskoj granici!\nOd 2021. važe nova pravila za penzionisanje žena, što znači da svaki zahtev koji dame …


Revizorsko-konsultantska kompanija "Ernst&Young" (EY) je po šesti put otvorila konkurs za program "EY Preduzetnik godine", koji će trajati do 20. novembra 2017. godine.\nSvečano proglašenje nacionalnog pobednika biće održano u februaru 2018. godine, a pobednik nacionalnog konkursa u Srbiji će i ovaj put konkurisati za priznanje EY Svetski preduzetnik godine i prisustvovati svečanoj ceremoniji u Monte Karlu u junu 2018. godine.\nNagrada EY Preduzetnik godine organizuje se u više od 150 gradova i gotovo 60 zemalja širom sveta. Postoji već 30 godina, a u Srbiji je prvi put ustanovljena 2012. godine. Tokom prethodnih godina, u programu EY Preduzetnik godine u Republici Srbiji učestvovalo je više od 120 kompanija koje zapošljavaju više od 11.000 ljudi i kumulativno su generisale više od 2,7 milijardi evra prihoda tokom poslednjih pet godina koliko se program u Srbiji organizuje.\nViše informacija o programu EY Preduzetnik godine možete pronaći na sajtu EY Preduzetnik godine.


Kurir - četvrtak, 19. septembar 2019.\nSMEDEREVO - Jedna ju je držala za ruke, druga za noge, a treća ju je davila. Sve se desilo u boravku, a nijedna učiteljica nije bila tu, tvrdi majka devojčice, koja pohađa prvi... »\nSlučaj vršnjačkog nasilja zabeležen je i u Osnovnoj školi "Dositej Obradović" u Smederevu, gde su dve devojčice drugog razreda navodno davile godinu dana mlađu učenicu, prenela je Radio-televizija Srbije (RTS).\nN1 Info - sreda, 18. septembar 2019.\nKako je RTS naveo incident se dogodio prošle nedelje, a Ministarstvo prosvete poslalo je inspekciju u tu školu, dok iz školske uprave tvrde da su preduzeli sve mere kako bi se... »\nRadio 021 - sreda, 18. septembar 2019.\nVečernje novosti - sreda, 18. septembar 2019.\nNA ulice Beograda, Novog Sada i Smedereva uskoro će izaći zajedničke srpsko-kineske policijske patrole. Njihov prvi zadatak biće pružanje pomoći velikom broju turista iz Kine koji... »\n"Jedna ju je držala za ruke, druga za noge, a treća ju je davila.\nBlic - četvrtak, 19. septembar 2019.\nSve se desilo u boravku, a nijedna učiteljica nije bila tu", tvrdi majka devojčice, koja pohađa prvi razred osnovne škole u Smederevu. U školi negiraju da se išta strašno desilo,... »\nGlas Amerike - sreda, 18. septembar 2019.\nBEOGRAD — Od ove srede, centrom Beograda, u Bloku 70 i na aerodromu Nikola Tesla zajedno sa srpskim policajcima u patrolama će biti i pripadnici kineske policije, a kako je najavio ministar unutrašnjih poslova Nebojša Stefanović, zajedničke... »\nSlučaj vršnjačkog nasilja zabeležen je i u Osnovnoj školi „Dositej Obradović“ u Smederevu, gde su dve devojčice drugog razreda navodno davile godinu dana mlađu učenicu, prenela je danas Radio-televizija Srbije (RTS).\nDanas - četvrtak, 19. septembar 2019.\nBeograd -- Slučaj vršnjačkog nasilja zabeležen je i u školi u Smederevu, gde su dve devojčice drugog razreda navodno davile godinu dana mlađu učenicu.\nB92 - sreda, 18. septembar 2019.\nKako je RTS naveo, incident se dogodio prošle nedelje, a Ministarstvo prosvete poslalo je inspekciju u Osnovnu školu "Dositej Obradović" u Smederevu, dok iz školske uprave tvrde... »\nSlučaj vršnjačkog nasilja zabeležen je i u Osnovnoj školi "Dositej Obradović" u Smederevu, gde su dve devojčice drugog razreda navodno davile godinu dana mlađu učenicu.\nKurir - sreda, 18. septembar 2019.\nIncident se dogodio prošle nedelje, a Ministarstvo prosvete poslalo je inspekciju u tu školu, dok iz školske uprave tvrde da su preduzeli sve mere kako bi se ispitao ceo slučaj.... »\nNovi magazin - sreda, 18. septembar 2019.


RTCG - Radio Televizija Crne Gore - Nacionalni javni servis :: Politika :: Carević priznao da DF ne želi u EU\nOO DPS BUDVA 13. 02. 2020. 13:35 >> 13:33 3\nBudvanski odbor DPS-a saopštio je da je predsjednik te opštine Marko Carević priznao da DF ne želi da Crna Gora uđe u Evropku uniju.\nPredsjednik Opštine Budva Marko Carević naveo je da je dobro da građani Budve kroz ponašanje njemačko - austrijske kompanije WTE/EVN, koja je napustila postrojenje za tretman otpadnih voda u Bečićima, vide “šta su i ko su ti evropski partneri iz tako najrazvijenijih zemlja”.\n“Šta će nas sve čekati ako jednog dana uđemo u, ne daj Bože, Evropsku uniju”, poručio je Carević gostujući sinoć na Televiziji Budva.\n“Umor od neprestanog političkog iscrpljivanja sa koalicionim partnerima, i brojne obaveze koje ima kao "dupli" predsjednik opštine (do 16h svjetovne a od 16h duhovne), uzrokovao je kod gospodina Carevića očigledan pad koncentracije u sinoćnjem nastupu na TV Budva, pa je konačno javno izgovorio ono što DF već dugo nevješto prikriva - "ne daj bože da uđemo u EU", poručuju iz OO DPS Budva.\nVjeruju da je Carevićev, kako navode, izliv iskrenosti konačno i do kraja ogolio pred građanima Budve i Crne Gore “navodnu privrženost DF-a vrijednostima EU, koju su više puta saopštavali istovremeno kritikujući članstvo Crne Gore u NATO”.\n“Nakon posljednjeg intervjua odlazaćeg predsjednika Opštine Budva, svima treba da bude jasno za koje se političke i civilizacijske vrijednosti zalažu on i DF. Biće posebno interesantno da gospodin Carević odgovori na pitanje šta nudi kao alternativu EU?”, zaključuje se u saopštenju Opštinskog odbora DPS Budva.\nInicijativa nezakonita, potpisi moguće falsifikovani


Merkelova najavljuje dolazak novih aviona i tenkova - Sputnjik Srbija\n05:39 08 April 2020\n11:52 10.11.2019 (osveženo 11:53 10.11.2019) Preuzmite kraći link\n„Mi ćemo u budućnosti zajedno razvijati sisteme naoružanja, uključujući projekat vojnih aviona i projekat tenkova. Nemačka i Francuska su u ovom polju na samom vrhu“, rekla je Merkelova.\nOna je izjavila da je temu odbrane i saradnje u NATO-u i drugim vojnim Alijansama podstakao „konflikt u Ukrajini i aneksija Krima“. Pritom, ona je istakla da „evropske NATO članice treba u budućnosti da preuzmu više odgovornosti“.\nPrema rečima nemačke kancelarke, treba objediniti vojnu komponentu sa spoljnopolitičkim interesima i saradnjom u oblasti razvoja EU.\nMerkelova je izjavila da bezbednost Nemačke obezbeđuje Bundesver, a s tim u vezi vojska treba da dobije finansijske resurse za potreban razvoj.\nNemačka, Angela Merkel


Uhapšen u akciji FUP-a\nCNC mašina, nakon uplate novca, nikada nije isporučena, niti je bilo stvarne namjere za isporukom, tako da je osumnjičeni pribavio sebi protivpravnu imovinsku korist od 14.000 KM\nPripadnici Federalne uprave policije uhapsili su direktora preduzeća “Windsor Group d.o.o” čiji su inicijali Ž.S. /57/ zbog osnovane sumnje da je počinio krivično djelo prevara u privrednom poslovanju.\nPolicijski službenici Federalne uprave policije juče, sprovodeći mjere iz svoje nadležnosti pod nadzorom Tužilaštva Tuzlanskog kantona, te po naredbi Opštinskog suda Živinice, pretresli poslovne prostorije privrednog subjekta “Windsor Group d.o.o” Zavidovići, koje se nalaze u Živinicama.\nPrilikom pretresa pronađeni su i oduzeti predmeti pribavljeni izvršenjem krivičnog djela, nakon čega je direktor lišen slobode, saopšteno je iz Federalne uprave policije.\nŽ.S. je osumnjičen da je od 1. septembra do 29. oktobra prošle godine kao direktor ovog preduzeća, s ciljem pribavljanja protivpravne imovinske koristi, stupio u kontakt sa licem iz Bileće, odnosno, oštećenim povodom oglasa o prodaji CNC mašina koji je objavio na Internetu.\nOsumnjičeni se pri tome lažno predstavljao kao Esad Boroz i lažno predočavajući činjenice da će mu nabaviti i isporučiti CNC mašinu vrijednu 27.000 KM, uz uslov da lice iz Bileće unaprijed uplati 14.000 KM, što je i učinilo, uplativši na račun firme “Windsor Group”.\nPredmetna CNC mašina, nakon uplate novca, nikada nije isporučena, niti je bilo stvarne namjere za isporukom, tako da je osumnjičeni pribavio sebi protivpravnu imovinsku korist od 14.000 KM.\nOsumnjičeni je početkom marta 2019. godine kao direktor “Windsor Group”, s ciljem pribavljanja protivpravne imovinske koristi, stupio u kontakt sa licem iz Cazina povodom oglasa o prodaji CNC mašina koji je objavio na Internetu, lažno predočavajući da će mu nabaviti i isporučiti ovu mašinu sa pripadajućom opremom kupoprodajne vrijednosti 91.602 KM.\nOštećeni kupac je u periodu od 16. aprila do 10. jula prošle godine, osumnjičenom isplatio 15.340 KM na ime kupoprodajne cijene, te po istom osnovu u zamjenu za dio novca mu isporučio mašine za obradu drveta i elemente namještaja u ukupnoj vrijednosti od 10.700 KM, te iznos od 1.500 evra.\nNakon isplata, osumnjičeni u dogovorenom roku nije isporučio CNC mašinu, niti je imao namjeru da je isporuči, čime je pribavio za sebe protivpravnu imovinsku korist od 29.100 KM.\nLice lišeno slobode je kriminalistički obrađeno u službenim prostorijama Federalne uprave policije u Tuzli, te je u zakonskom roku predato u dalju nadležnost Tužilaštvu Tuzlanskog kantona uz izvještaj o počinjenom krivičnom djelu.\nS obzirom da je riječ o licu koje je povratnih u izvršenju krivičnog djela prevara u privrednom poslovanju, te da postoje indicije da je moguće da je oštetio i druga fizička ili pravna lica, Federalna uprava policije poziva građane da se obrate Terenskoj kancelariji Tuzla ili Kantonalnom tužilaštvu ukoliko su oštećeni.


Dopis organizatora reli Kumrovec\nDobili smo dopis organizatora relija Kumrovec, a vezano za bodovanje za Šampionat Srbije, u kome se navodi da bi oni rado svoje takimčenje uvrstili u naš kalendar. Takođe, navodi se da je raspisan Šampionat Hrvatske i da se nijedan reli u Srbiji neće bodovati za isti. Dopis vam prenosimo u celosti\nčitajući komentare gospodina Ćurića vezano uz nemogućnost uvrštenja Rallya Kumrovec u kalendar za Šampionat Srbije, ovim putem isto moram demantirati. Naime, još prošle godine obavljeni su prvi preliminarni rezgovori gdje su jedna i druga strana pokazali interes za isto, te očekujemo službeno očitovanje SAS-a oko navedenog kako bi krenuli u samu realizaciju.\nČinjenica je da u Italiji nitko od predstavnika rallya Kumrovec uopće nije bio prisutan, pa sama logika govori da tamo o Prvenstvu Srbije nije niti razgovarano, a kamoli da je išta dogovoreno. Očigledno je su mediji učinili svoje. Također, činjenica da je kalendar za PH raspisan u koji ne ulazi Beogradski rally, ali to ne znači da poziv SAS vezan uz bodovanje Prvenstva Srbije još nije aktualan.


Krivokapić: Napustio sam sastanak zato što ne dozvoljavam podmetanje - 24vesti\nKrivokapić: Napustio sam sastanak zato što ne dozvoljavam podmetanje\nNapustio sam sastanak sa liderima parlamentarne većine zato što ne dozvoljavam podmetanje i neistine i dosta je bilo širenja laži radi sticanja jeftinih političkih poena, rekao je večeras premijer Crne Gore Zdravko Krivokapić.\nNikada se nisam tajno sastao sa predsednikom države Milom Đukanovićem. Sa njim se ne sastajem zato što volim, već zbog toga što je to moja zakonska obaveza kao premijera, rekao je Krivokapić u reagovanju, zbog, kako navode, širenja lažnih infomacija.\nKrivokapić navodi da je u vili Gorica danas održan pripremni sastanak za sledeću sednicu Saveta za odbranu i bezbjednot – zakazane za petak, 16. april u 13 sati.\nPrisustvovali su predsednik Crne Gore Milo Đukanović, predsednik Skupštine Crne Gore Aleksa Bečić, ministarka odbrane Olivera Injac i ja, a povodom rešavanja aktuelnih pitanja u vezi sa Ministarstvom odbrane i Vojske Crne Gore, zaključio je Krivokapić, prenosi RTCG.\nLideri Demokratskog fronta (DF) Andrija Mandić, Milan Knežević i Nebojša Madojević saopštili su ranije da sastanak sa premijerom Zdravkom Krivokapićem, na kome je trebalo da se razgovara o krizi Vlade, nije imao uspešan završetak.\nMilanović: Jadno je što srpske vlasti izjednačavaju Dražu Mihailovića…


Švajcarska rezervisala 4,5 miliona vakcina - Serbinfo.ch\nHome Koronavirus Švajcarska rezervisala 4,5 miliona vakcina\n7. avgusta 2020. Modified date: 7. avgusta 2020.\nŠvajcarska Konfederacija je potpisala ugovor sa američkom kompanijom Moderna za buduću isporuku vakcina protiv Covd-19.\nKako bi obezbedili brzi pristup vakcini koju proizvodi američka kompanija Moderna, Švajcarska je potpisala ugovor o kupovini 4,5 miliona doza, održavajući istovremeno kontakte sa drugim proizvođačima vakcina.\nOvo je saopštila Savezna vlada, kako bi odgovorila na kritike koje dolaze sa različitih strana o nepostojanju planova za vakcinaciju švajcarskog stanovništva.\n“Konfederacija namerava da garantuje švajcarskom stanovništvu brz pristup, bezbednoj i efikasnoj vakcini protiv koronavirusa”, piše u saopštenju, “U isto vreme, Švajcarska podržava multilateralne projekte koji imaju za cilj da obezbede ravnovmernu distribuciju buduće vakcine”.\nZa sada ni jedna zemlja nije stavila na tržište vakcinu, ali razvoj i istraživanje ubrzano napreduju kada se mnogi različiti proizvođači takmiče jedni sa drugima.\nKonfederacija je potpisala ugovor sa kompanijom Moderna, čiji je projekat vakcine već dobro napredovao. Ako vakcina prođe klinički test i bude odobrena u Švajcarskoj, dobićemo 4,5 miliona doza. Budući da će biti potrebno dve doze po osobi, piše u saopštenju, moglo bi se vakcinisati 2,25 miliona ljudi.\nŠvajcarska je među prvim državama koje su zaključile ugovor sa kompanijom.\n“Još nije moguće sa sigurnošću tvrditi koje će kompanije ili koje vakcine na kraju pobediti i biti dostupne švajcarskom stanovništvu”, piše Savezna vlada. Konfederacija se, dakle odlučuje za raznovrstan postupak kako bi povećala šanse za brz i siguran pristup vakcini. Zbog toga, paralelno sa potpisivanjem ugovora, Savezna kancelarija za javno zdravstvo (BAG) je u kontaktu i sa drugim proizvođačima vakcina.\nSavezna vlada je izfvojila 300 miliona franaka za kupovinu vakcine.\nPretpostavlja se da u početku neće biti dovoljnih doza, koje bi u velikoj meri pokrivale celokupno švajcarsko stanovništvo. Strategija vakcinacije uzimaće u obzir trenutna naučna saznanja, u saradnji sa Saveznom komisijom za vakcinaciju (CFV).\nPrevious articleZvanično i trudnice u rizičnoj grupi\nNext articleDetaljni vodič kako se zaposliti, raditi i penzionisati u Švajcarskoj


Usvojen rebalans budžeta Vojvodine – ICR\nPoslanici Skupštine Vojvodine usvojili su sinoć, nakon duge rasprave, rebalans pokrajinskog budžeta koji predviđa povećanje potrošnje za oko 7,5%.\nUkupan obim sredstava koji se raspoređuje za potrošnju u ovoj budžetskoj godini povećan je za 4,21 milijardu dinara, odnosno za 7,44% i utvrđen je na nivou od 60,75 milijardi dinara.\nKao razloge za predloženi rebalans Vlada Vojvodine je navela set propisa kojim Vlada Srbije podstiče građevinsku industriju i novu procena ostvarenja prihoda i primanja do kraja 2010. godine.\nRebalans budžeta uslovilo je i donošenje Odluke o otuđenju neizgrađenog građevinskog zemljišta u javnoj svojini Vojvodine i korekcija iznosa prenetih neutrošenih sredstava iz ranijih godina po završnom računu budžeta Vojvodine za 2009. godinu. U odnosu na aktuelnu odluku o budžetu za 2010. godinu povećani su prihodi od domaćih zaduživanja u iznosu od 2,39 milijardi dinara, primanja od privatizacije u iznosu od jedne milijarde, kao i od prodaje nepokretnosti i iz drugih izvora primanja.\nPredsednik Vlade Vojvodine Bojan Pajtić izjavio je juče da će se rebalansom pokrajinskog budžeta stvoriti preduslovi za realizaciju programa o podršci građevinskoj industriji.\n– Šest milijardi dinara u narednim mesecima biće usmereno u različite projekte, u infrastrukturi, zdravstvu, obrazovanju – rekao je Pajtić novinarima u Skupštini Vojvodine,\nDodao je da će na teritoriji Vojvodine biti realizovano više od 100 projekata za koje će polovinu sredstava obezbediti republika a polovinu pokrajina. Naveo je da će dodatnih milijardu dinara biti usmereno u građevinsku industriju, odnosno u one kompanije koje su već izvršile određene radove.\n– Na taj način obezbeđujemo im ekonomski prosperitet, a istovremeno obezbeđujemo i ekonomski prosperitet svim onim granama koje se oslanjaju na građevinsku industriju, a ima ih više od 30 – kazao je Pajtić.\nOn je rekao da ne očekuje probleme u odnosima sa republičkom vlasti u obezbeđivanju sredstava za te projekte.\nAniko Muškinja Hajnrih izabrana za pokrajinsku ombudsmanku


► Mišel: Sastanak za jačanje partnerstva EU i Zapadnog Balkana\nPredsednik Evropskog saveta Šarl Mišel izjavio je večeras uoči sastanka s liderima Zapadnog Balkana da će u otvornenom i iskrenom razgovoru nastojati da sagledaju kako najbolje pripremiti samit u Zagrebu i otvoriti evropsku perspektivu za region i parterstvo sa EU.\n"Reč je o podsticaju novoj strategiji veza EU i regiona koja mora da se produbi na temelju jačanja vladavine zakona i borbe protiv organizovanog kriminala i korupcije", rekao je Mišel.\nPredsednica Evropske komisije Ursula fon der Lajen uoči sastanka je rekla da se očekuje da se prihvati investicioni program za Zapadni Balkan, kao i da bude doneta odluka o početku pregovora sa Albanijom i Severnom Makedonijom.\nFon der Lajen je podvukla važnost sutrašnje konferencije za pomoć Albaniji u otklanjanju posledica razornog zemljotresa.\nČelnici EU i država Zapadnog Balkana večeras će u Briselu razmotriti sprovodivost nove metodologije prijema u članstvo EU, izglede za obnovu dijaloga Beograd-Priština i mogućnost početka pregovora o članstvu sa Severnom Makedonijom i Albanijom.\nEvropski zvaničnici sastaće se na nezvaničnoj radnoj večeri s predsednicima Crne Gore, Severne Makedonije, Srbije i Kosova - Milom Đukanovićem, Stevom Pendarovskim, Aleksandrom Vučićem i Hašimom Tačijem, s predsedavajućim Predsedništva BiH Željkom Komšićem i s premijerom Albanije Edijem Ramom.\nPrisustvovaće i visoki predstavnik EU za spoljnu politiku i bezbednost Žozep Borel i premijer Hrvatske Andrej Plenković.


Bezbednost zaječarskih mališana na prvom mestu (FOTO)\nCrveni krst Zaječar i ove godine tradicionalno sprovodi akciju „Bezbednost dece u saobraćaju“. Tim povodom, predstavnici Crvenog krsta posetili su prvake u OŠ „Ljuba Nešić“ u Zaječaru i održali im predavanje.\nS obzirom da su mališani najugroženija kategorija u saobraćaju, predstavnici zaječarskog Crvenog krsta organizuju predavanja na temu bezbednost u saobraćaju. Oni su okviru akcije „Bezbednost dece u saobraćaju“ posetli zaječarske prvake.\nO bezbednosti su mogli do sada da čuju prvaci osnovnih škola „Đura Jakšić“ i „Ljubica Radosavljević Nada“ u Zaječaru. Tu priliku danas su imali i đaci Osnovne škole „Ljuba Nešić“. Prvacima je posebno bila interesantna maskota „Ljupka“, a uživali su i u gledanju crtanog filma „Pažljivko“.\n„Akcija je namenjena svim prvacima, kako u gradskim, tako i u seoskim školama. Akcenat je na prvake, zato što se mnogi od njih sada osamostaljuju i kreću sami do škole. Zbog toga smo tu da im prikažemo lekcije koje su sada njima najbitnije: kako se prelazi ulica, koje svetlo na semaforu šta znači, kako treba da se ponašamo kao pešaci i kao putnici. Pokušaćemo da im na jedan zanimljiv način skrenemo pažnju i uputimo ih na osnovne činjenice o saobraćaju.\nNjima je zanimljivo i dobro su prihvatili sve ovo. Većina već znaju nešto o saobraćaju, ali nije na odmet da još jednom sve ponovimo“, rekla je Irena Mladenović, stručni savetnik Crvenog krsta Zaječar.\nIrena Mladenović, stručni savetnik Crvenog krsta Zaječar; FOTO: zajecaronline.com\nAkcija „Bezbednost dece u saobraćaju“ namenjena je učenicima prvog razreda osnovne škole. Aktivnosti o kojima se govori o osnovnim pravilima ponašanja u saobraćaju, planirane su da se sprovedu u periodu od 9. do 13. septembra 2019.\nU četvrtak 12. septembra o bezbednosti u saobraćaju slušaće učenici OŠ „Desanka Maksimović“. U petak 13. septembra Crveni krst će posetiti OŠ „Hajduk Veljko“ u Zaječaru.\nTakođe, Crveni krst u narednom periodu planira da sprovede i akciju povodom Svetskog dana prve pomoći, u okviru koje će biti prikazane pokazne vežbe u centru Zaječara.\nakcija bezbednost dece u saobraćaju crveni krst oš ljuba nešić zaječar prvaci učenici zaječar


Okrugli sto “Uloga i značaj prirodnog gasa u energetici BiH – Aktuelno stanje i trendovi razvoja” – Energetika.ba\n“Uloga i značaj prirodnog gasa u energetici Bosne i Hercegovine – Aktuelno stanje i trendovi razvoja”, tema je okruglog stola koji će biti održan 24.\n“Uloga i značaj prirodnog gasa u energetici Bosne i Hercegovine – Aktuelno stanje i trendovi razvoja”, tema je okruglog stola koji će biti održan 24. maja u Sarajevu u organizaciji Bosanskohercegovačkog komiteta Međunarodnog vijeća za velike električne sisteme CIGRE.\nIz Bosanskohercegovačkog komiteta CIGRE navode da je gasna mreža u Bosni i Hercegovini slabo razvijena, jer još od prije 40 godina od kada je došao prirodni gas u BiH, postoji samo jedan pravac snabdijevanja i jedan isporučilac prirodnog gasa.\n– Priodni gas je bitan za grad Sarajevo, posebno za Toplane Sarajevo, te privredne subjekte Arcelor Mittal Zenica, Birač Zvornik i još neke manje potrošače. Godišnja potrošnja u Bosni i Hercegovini je oko 230 miliona m3 prirodnog gasa i to sa oscilirajućim sezonskim dijagramom opterećenja (ljeto -zima). Problemi u sigurnosti isporuke i fluktuacije cijena prirodnog gasa su posebno izraženi u radu sarajevskih kotolovnica zbog nesrazmjerno visoke zimske potrošnje prirodnog gasa u odnosu na ljeto. Dodavanje tečnih goriva umjesto dodatno naručenih količina gasa zbog visokih penala doveli su do konfuzije kod nadležnih vlasti, u pogledu organizacije gasne privrede, razvoja gasne mreže, pravaca snabdijevanja itd… Praktično ne postoji jasan pogled u kome pravcu se treba kretati gasna privreda. Postavljaju se pitanja: treba li alternativni pravac i kuda, treba li skladište gasa, kakva je budućnost korištenja prirodnog gasa, ili treba možda graditi i koristiti kogenerativna postrojenja – saopćeno je iz Bosanskohercegovačkog komiteta CIGRE.\nAko se ovome doda neizvjesnost i nesigurnost snabdijevanja Bosne i Hercegovine prirodnim gasom, usljed invazije Rusije na Ukrajinu, to se može postaviti niz pitanja i dilema. Ukoliko dotok prirodnog gasa bude prekinut, osnovno je pitanje kako se grijati sljedeće zime i ima li alternative ruskom prirodnom gasu. Shodno navedenom Bh. komitet CIGRE će dati punu podršku aktivnostima koje idu prema smanjenju emisije stakleničkih gasova, diverzifikaciji energetskih izvora, proširenju tržišta i uspostavi zakonske regulative, ali i iznalaženju alternativnih rješenja usljed eventualnog prekida isporuka prirodnog gasa prema BiH, što treba biti predmetom rasprava na Okruglom stolu, navodi se u saopćenju.\nIz Bosanskohercegovačkog komiteta CIGRE ističu da su tržišta energije, ali i druga tržišta pod velikim uticajem geopolitičkih odnosa.\nCijene električne energije na evropskim berzama u drugom polugodištu 2021. godine su velikim dijelom porasle usljed manjka prirodnog gasa u evropskim skladištima pred prošlu grejnu sezonu. Drugi razlog su takse na CO2 na proizvedenu električnu energiju iz uglja. Iz EU navode da nije bilo dovoljno gasa u skladištima jer Gasprom nije isporučivao dovoljne količine gasa prema EU. To je obrazloženo zahtjevima Gasproma da se izda dozvola za korištenje gasovoda Sjeverni tok 2 i potpišu ugovori o dugoročnom snabdijevanju. Stručnjaci za berze električne energije kažu da visoku cijenu električne energije na tržištu diktirao Gasprom putem ograničenih isporuka prirodnog gasa, što je uzrokovalo i povećanu cijenu samog prirodnog gasa, navode iz Bosanskohercegovačkog komiteta CIGRE.\nZbog invazije Rusije na Ukrajinu, EU je kao odgovor započela pripremu snažnije energetske politike posebno po pitanju gasa i nafte, ali još nije zabranila uvoz ovih energenata iz Rusije (u proceduri je embargo na uvoz nafte iz Rusije). EU dobija skoro 40 posto potrebnog gasa iz Rusije, dok je stanje u Njemačkoj još teže jer uvozi čak 55 posto gasa iz Rusije. Njemačka vlada priprema izgradnju obnovljivih izvora energije kako bi se osigurala energetska nezavisnost zemlje. Cijene energenata su mjesecima visoke zbog malih zaliha u skladištima prirodnog gasa, što povećava troškove. Sadašnja cijena prirodnog gasa je 10 puta veća nego na početku 2021. Za sada se prirodni gas nastavlja transportovati gasovodima iz Rusije u Evropu, uključujući i one koji prolaze kroz Ukrajinu. Nekim zemljama kao što su Poljska i Bugarska su prekinute isporuke prirodnog gasa, navodi se u saopćenju.\nShodno navonastaloj situaciji Evropska komisija je objavila planove da ove godine smanji zavisnost EU od ruskog gasa i do dvije trećine i prekine oslanjanje na ruske isporuke goriva do 2027. ili najkasnije do 2030. godine. To planira uraditi prelaskom na alternativna snabdijevanja i bržim razvojem postrojenja zelene energije i davanjem naglaska na energetsku efikasnost u skladu sa planovima, za čije provođenje će u velikoj mjeri biti odgovorne vlade članica EU. EU se obavezala da će diverzifikovati isporuke i pravce dopreme, uključujući korišćenje LNG (tečnog prirodnog gasa), te dalji razvoj biogasa i vodonika. Međunarodna agencija za energetiku (WEC) je procijenila da EU prije početka sljedeće zime može da prepolovi svoju potražnju za ruskim gasom. Stručnjaci procjenjuju da se hitnim mjerama može znatno smanjiti potreba za gasom u Evropskoj uniji. Evropska komisija se sprema za promjene u svojoj energetskoj politici, prvenstveno usmjerene ka bržem okretanju od uvoza ruskog prirodnog gasa, uz naglasak na zelenu energiju i energetsku efikasnost. Zelena energija i energetska efikasnost su postale dio koncepta energetske sigurnosti, smatraju u Bosanskohercegovačkom komitetu CIGRE.\nEU ubrzano ide ka značajnom smanjenju uvoza gasa iz Rusije, koji se, prema stavu Komisije, može postići razvojem obnovljivih izvora, uključujući vodonik i biogas, ubrzanjem investicija u energetsku efiksnost i prelaskom na sigurne dobavljače gasa širom svijeta. Pitanje tranzicije energetskog sektora u Evropi nije samo povezano sa klimatskim promjenama nego je i geopolitičko pitanje, navode iz Bosanskohercegovačkog komiteta CIGRE.